**1. ข้อมูลทั่วไป**

บริษัท เทคโนเมดิคัล จำกัด (มหาชน) (“บริษัท”) จดทะเบียนเป็นบริษัทจำกัดในประเทศไทยเมื่อวันที่ 14 มกราคม 2545 และต่อมาเมื่อวันที่ 30 มีนาคม 2559 บริษัทได้แปรสภาพการเป็นนิติบุคคลจากการเป็นบริษัทจำกัดภายใต้ประมวลกฎหมายแพ่งและพาณิชย์เป็นบริษัทมหาชนจำกัดภายใต้พระราชบัญญัติบริษัทมหาชนจำกัด พ.ศ. 2535 และจดทะเบียนในตลาดหลักทรัพย์ เอ็ม เอ ไอ เมื่อวันที่ 31 สิงหาคม 2559 (ดูหมายเหตุ 18) บริษัทดำเนินธุรกิจเกี่ยวกับการซื้อมาและขายไปซึ่งวัสดุ เครื่องมือและอุปกรณ์ทางการแพทย์ทุกชนิด

บริษัทมีสถานประกอบการจดทะเบียนตั้งอยู่ที่เลขที่ 29 ซอยลาดพร้าว 92 แขวงพลับพลา เขตวังทองหลาง กรุงเทพมหานคร

**2. เกณฑ์การจัดทำงบการเงิน**

งบการเงินนี้ได้ถูกจัดทำขึ้นเป็นเงินบาทซึ่งเป็นสกุลเงินหลักที่ใช้ในการดำเนินงานของบริษัทและเป็นภาษาไทย ตามมาตรฐานการรายงานทางการเงินของประเทศไทยรวมถึงการตีความและแนวปฏิบัติทางการบัญชีที่ประกาศใช้โดยสภาวิชาชีพบัญชีฯ กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง ดังนั้น งบการเงินนี้จึงมีวัตถุประสงค์ที่ถูกจัดทำขึ้นเพื่อแสดงฐานะการเงิน ผลการดำเนินงานและกระแสเงินสดตามมาตรฐานการรายงานทางการเงินของประเทศไทยเท่านั้น

ยกเว้นตามที่ได้เปิดเผยไว้เป็นอย่างอื่นในสรุปนโยบายการบัญชีที่สำคัญ งบการเงินนี้ถูกจัดทำขึ้นโดยถือเกณฑ์การบันทึกตามราคาทุนเดิม

เริ่มตั้งแต่วันที่ 1 มกราคม 2560 บริษัทได้ถือปฏิบัติตามมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ปรับปรุงใหม่โดยสภาวิชาชีพบัญชีฯ ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2560 ทั้งนี้ การนำมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ปรับปรุงใหม่ดังกล่าวมาเริ่มถือปฏิบัติไม่มีผลกระทบที่เป็นสาระสำคัญต่อบริษัท

ต่อมาสภาวิชาชีพบัญชีฯ ได้ออกประกาศสภาวิชาชีพบัญชีหลายฉบับซึ่งได้ถูกประกาศในราชกิจจานุเบกษาในเดือนกันยายน 2560 เกี่ยวกับการปรับปรุงมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินตามที่กล่าวข้างต้นซึ่งมีผลบังคับใช้สำหรับรอบระยะเวลาบัญชีที่เริ่มต้นในหรือหลังวันที่ 1 มกราคม 2561 โดยบริษัทยังไม่ได้นำมาเริ่มถือปฏิบัติในการจัดทำงบการเงินนี้และไม่มีนโยบายในการนำมาเริ่มถือปฏิบัติก่อนวันที่มีผลบังคับใช้ ทั้งนี้ มาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ได้รับการปรับปรุงใหม่ดังกล่าวมีรายละเอียดดังนี้

|  |  |
| --- | --- |
| มาตรฐานการบัญชีฉบับที่ 1 (ปรับปรุง 2560) | การนำเสนองบการเงิน |
| มาตรฐานการบัญชีฉบับที่ 2 (ปรับปรุง 2560) | สินค้าคงเหลือ |
| มาตรฐานการบัญชีฉบับที่ 7 (ปรับปรุง 2560) | งบกระแสเงินสด |
| มาตรฐานการบัญชีฉบับที่ 8 (ปรับปรุง 2560) | [นโยบายการบัญชี การเปลี่ยนแปลงประมาณการทางบัญชีและข้อผิดพลาด](http://www.fap.or.th/images/column_1450924281/TAS%208%20revised%202558+.pdf) |
| มาตรฐานการบัญชีฉบับที่ 10 (ปรับปรุง 2560) | [เหตุการณ์ภายหลังรอบระยะเวลารายงาน](http://www.fap.or.th/images/column_1450924281/TAS%2010%20revised%202558+.pdf) |
| มาตรฐานการบัญชีฉบับที่ 11 (ปรับปรุง 2560) | สัญญาก่อสร้าง |
| มาตรฐานการบัญชีฉบับที่ 12 (ปรับปรุง 2560) | ภาษีเงินได้ |
| มาตรฐานการบัญชีฉบับที่ 16 (ปรับปรุง 2560) | ที่ดิน อาคารและอุปกรณ์ |
| มาตรฐานการบัญชีฉบับที่ 17 (ปรับปรุง 2560) | สัญญาเช่า |
| มาตรฐานการบัญชีฉบับที่ 18 (ปรับปรุง 2560) | รายได้ |
| มาตรฐานการบัญชีฉบับที่ 19 (ปรับปรุง 2560) | ผลประโยชน์ของพนักงาน |
| มาตรฐานการบัญชีฉบับที่ 20 (ปรับปรุง 2560) | [การบัญชีสำหรับเงินอุดหนุนจากรัฐบาลและการเปิดเผยข้อมูลเกี่ยวกับความช่วยเหลือจากรัฐบาล](http://www.fap.or.th/images/column_1450924281/TAS%2020%20revised%202558+.pdf) |
| มาตรฐานการบัญชีฉบับที่ 21 (ปรับปรุง 2560) | ผลกระทบจากการเปลี่ยนแปลงของอัตราแลกเปลี่ยนเงินตราต่างประเทศ |
| มาตรฐานการบัญชีฉบับที่ 23 (ปรับปรุง 2560) | ต้นทุนการกู้ยืม |
| มาตรฐานการบัญชีฉบับที่ 24 (ปรับปรุง 2560) | การเปิดเผยข้อมูลเกี่ยวกับบุคคลหรือกิจการที่เกี่ยวข้องกัน |
| มาตรฐานการบัญชีฉบับที่ 26 (ปรับปรุง 2560) | การบัญชีและการรายงานโครงการผลประโยชน์เมื่อออกจากงาน |
| มาตรฐานการบัญชีฉบับที่ 27 (ปรับปรุง 2560) | [งบการเงินเฉพาะกิจการ](http://www.fap.or.th/images/column_1450924281/TAS%2027%20revised%202558+.pdf) |
| มาตรฐานการบัญชีฉบับที่ 28 (ปรับปรุง 2560) | [เงินลงทุนในบริษัทร่วม และการร่วมค้า](http://www.fap.or.th/images/column_1450924281/TAS%2028%20revised%202558+.pdf) |
| มาตรฐานการบัญชีฉบับที่ 29 (ปรับปรุง 2560) | [การรายงานทางการเงินในสภาพเศรษฐกิจที่เงินเฟ้อรุนแรง](http://www.fap.or.th/images/column_1450924281/TAS%2029%20revised%202558+.pdf) |
| มาตรฐานการบัญชีฉบับที่ 33 (ปรับปรุง 2560) | [กำไรต่อหุ้น](http://www.fap.or.th/images/column_1450924281/TAS%2033%20revised%202558+.pdf) |
| มาตรฐานการบัญชีฉบับที่ 34 (ปรับปรุง 2560) | การรายงานทางการเงินระหว่างกาล |
| มาตรฐานการบัญชีฉบับที่ 36 (ปรับปรุง 2560) | การด้อยค่าของสินทรัพย์ |
| มาตรฐานการบัญชีฉบับที่ 37 (ปรับปรุง 2560) | [ประมาณการหนี้สิน หนี้สินที่อาจเกิดขึ้น และสินทรัพย์ที่อาจเกิดขึ้น](http://www.fap.or.th/images/column_1450924281/TAS%2037%20revised%202558+.pdf) |
| มาตรฐานการบัญชีฉบับที่ 38 (ปรับปรุง 2560) | สินทรัพย์ไม่มีตัวตน |
| มาตรฐานการบัญชีฉบับที่ 40 (ปรับปรุง 2560) | [อสังหาริมทรัพย์เพื่อการลงทุน](http://www.fap.or.th/images/column_1450924281/TAS%2040%20revised%202558+.pdf) |
| มาตรฐานการบัญชีฉบับที่ 41 (ปรับปรุง 2560) | เกษตรกรรม |
| มาตรฐานการรายงานทางการเงินฉบับที่ 2 (ปรับปรุง 2560) | การจ่ายโดยใช้หุ้นเป็นเกณฑ์ |
| มาตรฐานการรายงานทางการเงินฉบับที่ 3 (ปรับปรุง 2560) | การรวมธุรกิจ |
| มาตรฐานการรายงานทางการเงินฉบับที่ 4 (ปรับปรุง 2560) | สัญญาประกันภัย |
| มาตรฐานการรายงานทางการเงินฉบับที่ 5 (ปรับปรุง 2560) | สินทรัพย์ไม่หมุนเวียนที่ถือไว้เพื่อขายและการดำเนินงานที่ยกเลิก |
| มาตรฐานการรายงานทางการเงินฉบับที่ 6 (ปรับปรุง 2560) | [การสำรวจและประเมินค่าแหล่งทรัพยากรแร่](http://www.fap.or.th/images/column_1450924281/TFRS%206%20revised%202558+.pdf) |
| มาตรฐานการรายงานทางการเงินฉบับที่ 8 (ปรับปรุง 2560) | ส่วนงานดำเนินงาน |
| มาตรฐานการรายงานทางการเงินฉบับที่ 10 (ปรับปรุง 2560) | งบการเงินรวม |
| มาตรฐานการรายงานทางการเงินฉบับที่ 11 (ปรับปรุง 2560) | การร่วมการงาน |
| มาตรฐานการรายงานทางการเงินฉบับที่ 12 (ปรับปรุง 2560) | การเปิดเผยข้อมูลเกี่ยวกับส่วนได้เสียในกิจการอื่น |
| มาตรฐานการรายงานทางการเงินฉบับที่ 13 (ปรับปรุง 2560) | การวัดมูลค่ายุติธรรม |
| การตีความมาตรฐานการบัญชีฉบับที่ 10 (ปรับปรุง 2560) | [ความช่วยเหลือจากรัฐบาล - กรณีที่ไม่มีความเกี่ยวข้องอย่างเฉพาะเจาะจงกับกิจกรรมดำเนินงาน](http://www.fap.or.th/images/column_1450924281/SIC%2010%20%20revised%202558+.pdf) |
| การตีความมาตรฐานการบัญชีฉบับที่ 15 (ปรับปรุง 2560) | [สัญญาเช่าดำเนินงาน - สิ่งจูงใจที่ให้แก่ผู้เช่า](http://www.fap.or.th/images/column_1450924281/SIC%2015%20%20revised%202558+.pdf) |
| การตีความมาตรฐานการบัญชีฉบับที่ 25 (ปรับปรุง 2560) | [ภาษีเงินได้ - การเปลี่ยนแปลงสถานภาพทางภาษีของกิจการหรือของ ผู้ถือหุ้น](http://www.fap.or.th/images/column_1450924281/SIC%2025%20%20revised%202558+.pdf) |
| การตีความมาตรฐานการบัญชีฉบับที่ 27 (ปรับปรุง 2560) | [การประเมินเนื้อหาสัญญาเช่าที่ทำขึ้นตามรูปแบบกฎหมาย](http://www.fap.or.th/images/column_1450924281/SIC%2027%20%20revised%202558+.pdf) |
| การตีความมาตรฐานการบัญชีฉบับที่ 29 (ปรับปรุง 2560) | การเปิดเผยข้อมูลของข้อตกลงสัมปทานบริการ |
| การตีความมาตรฐานการบัญชีฉบับที่ 31 (ปรับปรุง 2560) | [รายได้ - รายการแลกเปลี่ยนเกี่ยวกับบริการโฆษณา](http://www.fap.or.th/images/column_1450924281/SIC%2031%20%20revised%202558+.pdf) |
| การตีความมาตรฐานการบัญชีฉบับที่ 32 (ปรับปรุง 2560) | สินทรัพย์ไม่มีตัวตน - ต้นทุนเว็บไซต์ |
| การตีความมาตรฐานการรายงานทางการเงิน  ฉบับที่ 1 (ปรับปรุง 2560) | [การเปลี่ยนแปลงในหนี้สินที่เกิดขึ้นจากการรื้อถอน การบูรณะ และหนี้สินที่มีลักษณะคล้ายคลึงกัน](http://www.fap.or.th/images/column_1450924281/TFRIC%201%20revised%202558+.pdf) |
| การตีความมาตรฐานการรายงานทางการเงิน  ฉบับที่ 4 (ปรับปรุง 2560) | [การประเมินว่าข้อตกลงประกอบด้วยสัญญาเช่าหรือไม่](http://www.fap.or.th/images/column_1450924281/TFRIC%204%20revised%202558+.pdf) |
| การตีความมาตรฐานการรายงานทางการเงิน  ฉบับที่ 5 (ปรับปรุง 2560) | [สิทธิในส่วนได้เสียจากกองทุนการรื้อถอน การบูรณะและการปรับปรุงสภาพแวดล้อม](http://www.fap.or.th/images/column_1450924281/TFRIC%205%20revised%202558+.pdf) |
| การตีความมาตรฐานการรายงานทางการเงิน  ฉบับที่ 7 (ปรับปรุง 2560) | การปรับปรุงย้อนหลังภายใต้มาตรฐานการบัญชีฉบับที่ 29 (ปรับปรุง 2560) เรื่อง การรายงานทางการเงินในสภาพเศรษฐกิจที่มีเงินเฟ้อรุนแรง |
| การตีความมาตรฐานการรายงานทางการเงิน  ฉบับที่ 10 (ปรับปรุง 2560) | การรายงานทางการเงินระหว่างกาลและการด้อยค่า |
| การตีความมาตรฐานการรายงานทางการเงิน  ฉบับที่ 12 (ปรับปรุง 2560) | ข้อตกลงสัมปทานบริการ |
| การตีความมาตรฐานการรายงานทางการเงิน  ฉบับที่ 13 (ปรับปรุง 2560) | โปรแกรมสิทธิพิเศษแก่ลูกค้า |
| การตีความมาตรฐานการรายงานทางการเงิน  ฉบับที่ 14 (ปรับปรุง 2560) | [ข้อจำกัดสินทรัพย์ตามโครงการผลประโยชน์ ข้อกำหนดเงินทุนขั้นต่ำและปฏิสัมพันธ์ของรายการเหล่านี้ สำหรับมาตรฐานการบัญชีฉบับที่ 19 (ปรับปรุง 2560) เรื่อง ผลประโยชน์ของพนักงาน](http://www.fap.or.th/images/column_1450924281/TFRIC%2014%20revised%202558+.pdf) |
| การตีความมาตรฐานการรายงานทางการเงิน  ฉบับที่ 15 (ปรับปรุง 2560) | [สัญญาสำหรับการก่อสร้างอสังหาริมทรัพย์](http://www.fap.or.th/images/column_1450924281/TFRIC%2015%20revised%202558+.pdf) |
| การตีความมาตรฐานการรายงานทางการเงิน  ฉบับที่ 17 (ปรับปรุง 2560) | การจ่ายสินทรัพย์ที่ไม่ใช่เงินสดให้เจ้าของ |
| การตีความมาตรฐานการรายงานทางการเงิน  ฉบับที่ 18 (ปรับปรุง 2560) | การโอนสินทรัพย์จากลูกค้า |
| การตีความมาตรฐานการรายงานทางการเงิน  ฉบับที่ 20 (ปรับปรุง 2560) | [ต้นทุนการเปิดหน้าดินในช่วงการผลิตสำหรับเหมืองผิวดิน](http://www.fap.or.th/images/column_1450924281/TFRIC%2020%20revised%202558+.pdf) |
| การตีความมาตรฐานการรายงานทางการเงิน  ฉบับที่ 21 (ปรับปรุง 2560) | เงินที่นำส่งรัฐ |

ทั้งนี้ฝ่ายบริหารของบริษัทได้ประเมินในเบื้องต้นและเชื่อว่า เมื่อนำมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ได้รับการปรับปรุงดังกล่าวข้างต้นมาเริ่มถือปฏิบัติจะไม่มีผลกระทบที่เป็นสาระสำคัญต่องบการเงินของบริษัท

บริษัทเปิดเผยข้อมูลสำหรับปีสิ้นสุดวันที่ 31 ธันวาคม 2559 เพื่อเป็นข้อมูลเปรียบเทียบในงบการเงินสำหรับปีสิ้นสุดวันที่ 31 ธันวาคม 2560 ในลักษณะของตัวเลขที่เกี่ยวข้อง

เพื่อความสะดวกของผู้อ่านงบการเงิน งบการเงินฉบับภาษาอังกฤษได้ถูกจัดทำขึ้นจากงบการเงินฉบับภาษาไทยนี้ซึ่งได้ถูกนำเสนอเพื่อวัตถุประสงค์ของการรายงานทางการเงินภายในประเทศ

1. **สรุปนโยบายการบัญชีที่สำคัญ**

###### การใช้ประมาณการ

ในการจัดทำงบการเงินตามมาตรฐานการบัญชีและมาตรฐานการรายงานทางการเงิน ฝ่ายบริหารมีความจำเป็นต้องใช้ประมาณการและข้อสมมติฐานที่กระทบต่อรายได้ รายจ่าย สินทรัพย์ และหนี้สิน เพื่อประโยชน์ในการกำหนดมูลค่าของสินทรัพย์ หนี้สิน ตลอดจนหนี้สินที่อาจเกิดขึ้น ด้วยเหตุดังกล่าวผลของรายการเมื่อเกิดขึ้นจริงจึงอาจแตกต่างไปจากที่ได้ประมาณการไว้

###### ประมาณการและข้อสมมติฐานที่ใช้ในการจัดทำงบการเงินจะได้รับการทบทวนอย่างสม่ำเสมอ การปรับประมาณการจะบันทึกในงวดบัญชีที่การประมาณการดังกล่าวได้รับการทบทวนหากการปรับประมาณการกระทบเฉพาะงวดนั้น ๆ และจะบันทึกในงวดที่ปรับและงวดในอนาคตหากการปรับประมาณการกระทบงวดปัจจุบันและอนาคต

###### ทั้งนี้ ประมาณการและข้อสมมติฐานที่สำคัญที่ใช้ในการจัดทำงบการเงินซึ่งอาจมีความไม่แน่นอนที่สำคัญมาเกี่ยวข้องได้แก่

###### มูลค่าสุทธิที่จะได้รับและการประมาณค่าเผื่อการเสื่อมสภาพของสินค้าคงเหลือ

###### อายุการให้ประโยชน์และมูลค่าคงเหลือของอาคารและอุปกรณ์ และสินทรัพย์ไม่มีตัวตน

###### สมมติฐานที่ใช้ในการคำนวณภาระผูกพันจากหนี้สินผลประโยชน์ของพนักงานหลังออกจากงาน

###### งวดบัญชีที่คาดว่าจะได้รับประโยชน์จากสินทรัพย์ภาษีเงินได้รอการตัดบัญชี

###### มูลค่ายุติธรรมและการวัดมูลค่ายุติธรรมของสินทรัพย์ทางการเงิน หนี้สินทางการเงินและเครื่องมือทางการเงิน

**เงินสดและรายการเทียบเท่าเงินสด**

###### เงินสดและรายการเทียบเท่าเงินสดบันทึกในงบแสดงฐานะการเงินด้วยราคาทุนประกอบด้วย เงินสดในมือและเงินฝากสถาบันการเงิน รายการเทียบเท่าเงินสดเป็นเงินลงทุนระยะสั้นที่มีสภาพคล่องสูง ซึ่งพร้อมที่จะเปลี่ยนเป็นเงินสดในจำนวนที่ทราบได้ซึ่งครบกำหนดภายในสามเดือนหรือน้อยกว่า และไม่มีข้อจำกัดในการเบิกใช้และมีความเสี่ยงต่อการเปลี่ยนแปลงมูลค่าน้อยหรือไม่มีนัยสำคัญ

###### เงินฝากธนาคารที่ติดภาระค้ำประกันแสดงเป็นรายการแยกต่างหากภายใต้สินทรัพย์ไม่หมุนเวียนในงบแสดงฐานะการเงิน

###### ลูกหนี้การค้า ลูกหนี้อื่นและค่าเผื่อหนี้สงสัยจะสูญ

ลูกหนี้การค้าและลูกหนี้อื่นแสดงในราคาที่ระบุไว้ในใบแจ้งหนี้หรือในจำนวนที่ค้างรับสุทธิจากค่าเผื่อหนี้สงสัยจะสูญ (ถ้ามี)

บริษัทตั้งค่าเผื่อหนี้สงสัยจะสูญตามจำนวนหนี้ที่คาดว่าจะเรียกเก็บจากลูกหนี้ไม่ได้ ทั้งนี้ โดยการประมาณจากประสบการณ์การเรียกเก็บหนี้ในอดีตควบคู่กับการวิเคราะห์สถานะปัจจุบันของลูกหนี้

**สินค้าคงเหลือ**

สินค้าคงเหลือแสดงในราคาทุนสุทธิจากค่าเผื่อสินค้าเสื่อมสภาพหรือมูลค่าสุทธิที่จะได้รับแล้วแต่ราคาใดจะต่ำกว่า ราคาทุนคำนวณโดยวิธีถัวเฉลี่ย (Average)

ต้นทุนสินค้าคงเหลือประกอบด้วยต้นทุนที่ซื้อและต้นทุนอื่นเพื่อให้สินค้าอยู่ในสถานที่และสภาพปัจจุบัน

มูลค่าสุทธิที่จะได้รับเป็นการประมาณราคาที่จะขายได้จากการดำเนินธุรกิจตามปกติหักด้วยต้นทุนหรือค่าใช้จ่ายส่วนเพิ่มที่จำเป็นในการขาย

บริษัทตั้งค่าเผื่อสินค้าเสื่อมสภาพโดยพิจารณาจากสภาพของสินค้าและประสบการณ์ที่ผ่านมาในอดีตของบริษัท

###### ที่ดิน อาคารและอุปกรณ์ และที่ดินที่ไม่ได้ในการดำเนินงาน

ที่ดินทั้งที่ใช้และไม่ได้ใช้ในการดำเนินงานแสดงในราคาทุนสุทธิจากค่าเผื่อการด้อยค่า (ถ้ามี) อาคารและอุปกรณ์แสดงในราคาทุนสุทธิจากค่าเสื่อมราคาสะสมและค่าเผื่อการด้อยค่า (ถ้ามี) เมื่อมีการเลิกใช้หรือตัดจำหน่ายสินทรัพย์ออกจากบัญชี บริษัทจะบันทึกตัดราคาตามบัญชีของสินทรัพย์นั้นออกจากบัญชีพร้อมกับบันทึกกำไรหรือขาดทุนจากการเลิกใช้หรือตัดจำหน่ายในงบกำไรขาดทุนเบ็ดเสร็จ ต้นทุนการรื้อถอน ขนย้ายและบูรณะสินทรัพย์ (ถ้ามี) ถือเป็นต้นทุนของสินทรัพย์และคิดค่าเสื่อมราคา

ค่าเสื่อมราคาของสินทรัพย์จะถูกพิจารณาแต่ละส่วนแยกต่างหากจากกันเมื่อแต่ละส่วนประกอบนั้นมีสาระสำคัญ ส่วนมูลค่าคงเหลือของสินทรัพย์ถูกประมาณการด้วยมูลค่าที่กิจการคาดว่าจะได้รับในปัจจุบันจากสินทรัพย์นั้นหากมีอายุและสภาพที่คาดว่าจะได้รับในปัจจุบันเมื่อสิ้นสุดอายุการให้ประโยชน์ บริษัททบทวนวิธีการคิดค่าเสื่อมราคา มูลค่าคงเหลือและอายุการให้ประโยชน์ของสินทรัพย์อย่างน้อยทุกสิ้นปีและปรับปรุงตามความเหมาะสม

ค่าเสื่อมราคาคำนวณโดยวิธีเส้นตรงตามอายุการให้ประโยชน์ของสินทรัพย์ดังนี้

|  |  |
| --- | --- |
|  | ระยะเวลา (ปี) |
| อาคารและส่วนปรับปรุงอาคาร | 20 |
| เครื่องตกแต่ง ติดตั้งและเครื่องใช้สำนักงาน | 5 |
| คอมพิวเตอร์และอุปกรณ์เชื่อมต่อ | 3 - 5 |
| ยานพาหนะ | 5 |
| อุปกรณ์เพื่อการสาธิต | 5 |

บริษัทไม่คิดค่าเสื่อมราคาสำหรับที่ดินและสินทรัพย์ระหว่างการก่อสร้างหรือติดตั้ง

**สินทรัพย์ไม่มีตัวตน**

สินทรัพย์ไม่มีตัวตน ได้แก่ โปรแกรมคอมพิวเตอร์และระบบเชื่อมต่อกับระบบงานของลูกค้าซึ่งแสดงในราคาทุนสุทธิจากค่าใช้จ่ายตัดบัญชีสะสมและค่าเผื่อการด้อยค่า (ถ้ามี) บริษัทตัดบัญชีสินทรัพย์ไม่มีตัวตนเป็นค่าใช้จ่ายโดยวิธีเส้นตรงตามอายุการให้ประโยชน์ของสินทรัพย์เป็นระยะเวลา 10 ปี และ 5 ปี ตามลำดับ

*ค่าตัดจำหน่าย*

ค่าตัดจำหน่ายบันทึกเป็นส่วนหนึ่งของต้นทุนในการจัดจำหน่ายและค่าใช้จ่ายในการบริหารในงบกำไรขาดทุนเบ็ดเสร็จและคำนวณโดยวิธีเส้นตรงตามอายุการให้ประโยชน์ของสินทรัพย์ไม่มีตัวตนแต่ละประเภท สินทรัพย์ไม่มีตัวตนที่อายุการให้ประโยชน์ไม่ทราบแน่นอน (ถ้ามี) จะไม่ถูกตัดจำหน่าย แต่จะได้รับการทดสอบว่ามีข้อบ่งชี้ของการด้อยค่าหรือไม่ ณ วันสิ้นรอบระยะเวลาที่รายงาน วิธีการตัดจำหน่าย มูลค่าคงเหลือและอายุการให้ประโยชน์ของสินทรัพย์ถูกทบทวนอย่างน้อยที่สุดทุกสิ้นปีและปรับปรุงตามความเหมาะสม

**การด้อยค่าของสินทรัพย์**

ยอดสินทรัพย์คงเหลือตามบัญชีของบริษัทได้รับการทบทวน ณ ทุกวันที่รายงานว่ามีข้อบ่งชี้ของการด้อยค่าหรือไม่ ในกรณีที่มีข้อบ่งชี้จะทำการประมาณมูลค่าสินทรัพย์ที่คาดว่าจะได้รับคืน (มูลค่ายุติธรรมหักต้นทุนที่จำเป็นในการขายสินทรัพย์หรือมูลค่าจากการใช้ของสินทรัพย์นั้นแล้วแต่จำนวนใดจะสูงกว่า) โดยที่การทบทวนจะพิจารณาจากสินทรัพย์แต่ละรายการหรือพิจารณาจากหน่วยสินทรัพย์ที่ก่อให้เกิดเงินสดแล้วแต่กรณี

ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน บริษัทจะรับรู้ขาดทุนจากการด้อยค่าโดยการลดมูลค่าของราคาตามบัญชีให้เท่ากับมูลค่าที่คาดว่าจะได้รับคืนและรับรู้ในงบกำไรขาดทุนเบ็ดเสร็จ และจะบันทึกกลับรายการผลขาดทุนจากการด้อยค่าโดยถือเป็นรายได้อื่นเมื่อมีข้อบ่งชี้ว่าการด้อยค่าดังกล่าวไม่มีอยู่อีกต่อไปหรือยังคงมีอยู่แต่เป็นไปในทางที่ลดลง ทั้งนี้ การกลับรายการผลขาดทุนจากการด้อยค่าจะไม่สูงกว่ามูลค่าตามบัญชีของสินทรัพย์นั้นสุทธิจากค่าเสื่อมราคาหรือค่าตัดจำหน่ายประหนึ่งว่าไม่มีการรับรู้ผลขาดทุนจากการด้อยค่าของสินทรัพย์นั้นในปีก่อนๆ

###### ต้นทุนการกู้ยืม

บริษัทบันทึกดอกเบี้ยจ่ายซึ่งเกิดจากหนี้สินที่เกี่ยวข้องโดยตรงกับการก่อสร้างอาคารเป็นส่วนหนึ่งของต้นทุนของสินทรัพย์นั้นและหยุดบันทึกต้นทุนทางการเงินดังกล่าวเป็นต้นทุนของสินทรัพย์เมื่อการก่อสร้างแล้วเสร็จพร้อมใช้งานตามความประสงค์

**เจ้าหนี้การค้าและเจ้าหนี้อื่น**

เจ้าหนี้การค้าและเจ้าหนี้อื่นแสดงในราคาทุน

**ผลประโยชน์ของพนักงาน**

*ผลประโยชน์ระยะสั้นของพนักงาน*

เงินเดือน ค่าจ้าง โบนัส และเงินสมทบกองทุนประกันสังคมรับรู้เป็นค่าใช้จ่ายเมื่อเกิดรายการและตามเกณฑ์คงค้าง

*ผลประโยชน์ของพนักงานหลังออกจากงาน*

ภาระผูกพันสำหรับผลประโยชน์หลังออกจากงานประเภทโครงการสมทบเงินซึ่งได้แก่ กองทุนสำรองเลี้ยงชีพบันทึกเป็นค่าใช้จ่ายในงบกำไรขาดทุนเบ็ดเสร็จเมื่อมีการจ่ายเงินสมทบไปยังกองทุนตามเกณฑ์คงค้าง

ภาระผูกพันสำหรับผลประโยชน์หลังออกจากงานประเภทโครงการผลประโยชน์ซึ่งจะจ่ายให้แก่พนักงานเมื่อเลิกจ้างคำนวณโดยการประมาณผลประโยชน์ที่พนักงานจะได้รับในอนาคตสำหรับการทำงานของพนักงานในอดีตและปัจจุบัน ซึ่งผลประโยชน์ดังกล่าวได้ถูกคิดลดแต่ละหน่วยที่ประมาณการไว้เป็นมูลค่าปัจจุบันของภาระผูกพันซึ่งคำนวณเป็นรายปีหรืออย่างน้อยทุกสามปีโดยนักคณิตศาสตร์ประกันภัย ค่าใช้จ่ายจากการประมาณการหนี้สินผลประโยชน์ของพนักงานหลังออกจากงานที่ถูกรับรู้เป็นส่วนหนึ่งของต้นทุนในการจัดจำหน่ายและค่าใช้จ่ายในการบริหารในงบกำไรขาดทุนเบ็ดเสร็จประกอบด้วยต้นทุนบริการปัจจุบันและต้นทุนดอกเบี้ยซึ่งแสดงเป็นรายการกำไรหรือขาดทุน ส่วนกำไร/ขาดทุนจากการวัดมูลค่าประมาณการตามหลักคณิตศาสตร์ประกันภัยซึ่งแสดงเป็นรายการกำไรหรือขาดทุนเบ็ดเสร็จอื่น

**ประมาณการหนี้สิน**

ประมาณการหนี้สินจะรับรู้ในงบแสดงฐานะการเงินก็ต่อเมื่อมีภาระหนี้สินเกิดขึ้นจากข้อพิพาททางกฎหมายหรือ ภาระผูกพันซึ่งเป็นผลมาจากเหตุการณ์ในอดีต และมีความเป็นไปได้ค่อนข้างแน่นอนว่าประโยชน์เชิงเศรษฐกิจจะ ต้องถูกจ่ายไปเพื่อชำระภาระหนี้สินดังกล่าว โดยภาระหนี้สินดังกล่าวสามารถประมาณจำนวนเงินได้อย่างน่าเชื่อถือ ถ้าผลกระทบดังกล่าวเป็นนัยสำคัญ ประมาณการกระแสเงินสดที่จะจ่ายในอนาคตจะถูกคิดลดเป็นมูลค่าปัจจุบันโดย ใช้อัตราคิดลดในตลาดปัจจุบันก่อนคำนึงภาษีเงินได้เพื่อให้สะท้อนมูลค่าที่อาจประเมินได้ในตลาดปัจจุบันซึ่งแปรไปตามกาลเวลาและความเสี่ยงที่มีต่อหนี้สิน

**เงินตราต่างประเทศ**

*รายการบัญชีที่เป็นเงินตราต่างประเทศ*

รายการบัญชีที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ

สินทรัพย์และหนี้สินที่เป็นตัวเงินและเป็นเงินตราต่างประเทศ ณ วันที่ในงบแสดงฐานะการเงินแปลงค่าเป็นเงินบาทโดยใช้อัตราแลกเปลี่ยน ณ วันนั้น กำไรหรือขาดทุนจากการแปลงค่าจะบันทึกในงบกำไรขาดทุนเบ็ดเสร็จ

สินทรัพย์และหนี้สินที่เป็นตัวเงินและเป็นเงินตราต่างประเทศ ณ วันที่ในงบแสดงฐานะการเงินซึ่งมีการป้องกัน ความเสี่ยงแปลงค่าเป็นเงินบาทโดยใช้อัตราแลกเปลี่ยน ณ วันนั้นและปรับกระทบด้วยกำไร/ขาดทุนจากการ วัดมูลค่ายุติธรรมของตราสารอนุพันธ์ที่เกี่ยวข้องที่มีไว้เพื่อป้องกันความเสี่ยง กำไรหรือขาดทุนจากการแปลงค่าและวัดมูลค่าจะบันทึกเป็นรายการกำไรหรือขาดทุนในงบกำไรขาดทุนเบ็ดเสร็จ

สินทรัพย์และหนี้สินที่ไม่เป็นตัวเงินซึ่งเกิดจากรายการบัญชีที่เป็นเงินตราต่างประเทศซึ่งบันทึกตามเกณฑ์ราคาทุนเดิมแปลงค่าเงินบาทโดยใช้อัตราแลกเปลี่ยน ณ วันที่เกิดรายการ

###### เครื่องมือทางการเงินที่เป็นตราสารอนุพันธ์

เครื่องมือทางการเงินที่เป็นตราสารอนุพันธ์ได้ถูกนำมาใช้เพื่อจัดการความเสี่ยงที่เกิดจากการเปลี่ยนแปลงในอัตราแลกเปลี่ยนเงินตราต่างประเทศที่เกิดจากกิจกรรมดำเนินงาน เครื่องมือทางการเงินที่เป็นตราสารอนุพันธ์ไม่ได้มีไว้ เพื่อการค้า อย่างไรก็ตาม ตราสารอนุพันธ์ที่ไม่เข้าเงื่อนไขการกำหนดให้เป็นเครื่องมือป้องกันความเสี่ยงจะถือเป็นรายการเพื่อค้า

เครื่องมือทางการเงินที่เป็นตราสารอนุพันธ์จะถูกบันทึกในขั้นแรกด้วยมูลค่ายุติธรรม หลังจากการบันทึกครั้งแรก จะวัดมูลค่าให้แสดงในมูลค่ายุติธรรมใหม่ กำไรหรือขาดทุนจากการวัดมูลค่ายุติธรรมใหม่จะบันทึกในงบ กำไรขาดทุนเบ็ดเสร็จ

มูลค่ายุติธรรมของเครื่องมือทางการเงินที่เป็นตราสารอนุพันธ์ได้แก่ ราคาตลาดของเครื่องมือทางการเงินที่เป็น ตราสารอนุพันธ์ ณ วันที่ในงบแสดงฐานะการเงิน ซึ่งถือเป็นข้อมูลระดับ 2 ของลำดับชั้นมูลค่ายุติธรรม โดยราคาดังกล่าวแสดงมูลค่าปัจจุบันของเครื่องมือทางการเงินที่เป็นตราสารอนุพันธ์ที่ใช้เทคนิคการประเมินมูลค่าด้วยวิธีราคาตลาดโดยข้อมูลหลักที่ใช้ในการประเมินได้แก่ ข้อมูลอัตราแลกเปลี่ยนในท้องตลาดที่ปรับปรุงให้เหมาะสมกับตราสารที่ออกซึ่งคำนวณโดยธนาคารที่เป็นคู่สัญญา

**การรับรู้รายได้**

บริษัทรับรู้รายได้เมื่อมีความเป็นไปได้ค่อนข้างแน่ว่าบริษัทจะได้รับประโยชน์เชิงเศรษฐกิจจากรายการค้านั้น และสามารถวัดมูลค่าของจำนวนรายได้และต้นทุนที่เกี่ยวข้องได้อย่างน่าเชื่อถือ

รายได้จากการขายรับรู้ด้วยจำนวนเงินที่สุทธิจากส่วนลดเมื่อส่งมอบ โอนความเสี่ยงและผลตอบแทนที่เป็นสาระสำคัญของความเป็นเจ้าของสินค้าให้กับผู้ซื้อแล้ว

รายได้ดอกเบี้ยรับรู้ตามเกณฑ์สัดส่วนของเวลาโดยคำนึงถึงอัตราผลตอบแทนที่แท้จริง

รายได้อื่นรับรู้ตามเกณฑ์คงค้าง

**การรับรู้ค่าใช้จ่าย**

ค่าใช้จ่ายรับรู้ตามเกณฑ์คงค้าง

**สัญญาเช่าดำเนินงาน**

สัญญาเช่าทรัพย์สินซึ่งความเสี่ยงและผลตอบแทนแก่เจ้าของทรัพย์สินยังเป็นของผู้ให้เช่าจะถูกจัดเป็นสัญญาเช่าดำเนินงาน โดยบริษัทบันทึกค่าเช่าภายใต้สัญญาเช่าดำเนินงานเป็นค่าใช้จ่ายโดยวิธีเส้นตรงตลอดระยะเวลาของการเช่า

**สัญญาเช่าการเงิน**

สัญญาเช่าหรือเช่าซื้อทรัพย์สินที่ความเสี่ยงและผลประโยชน์ที่มีนัยสำคัญในการเป็นเจ้าของเป็นของผู้เช่าจะถูกจัดเป็นสัญญาเช่าการเงิน สัญญาเช่าการเงินจะรับรู้สินทรัพย์และหนี้สินด้วยจำนวนเท่ากับมูลค่าปัจจุบันของค่าเช่าขั้นต่ำที่ต้องจ่ายตามสัญญาหรือมูลค่ายุติธรรมของสินทรัพย์แล้วแต่จำนวนใดจะต่ำกว่า จำนวนที่จ่ายเป็นค่าเช่าจะต้องแบ่งเป็นส่วนที่เป็นดอกเบี้ยและส่วนที่เป็นการชำระหนี้สินโดยดอกเบี้ยแต่ละงวดจะคำนวณโดยใช้อัตราดอกเบี้ยที่แท้จริงตลอดอายุของหนี้สิน

###### ภาษีเงินได้

ภาษีเงินได้จากกำไรหรือขาดทุนสำหรับปีซึ่งบริษัทรับรู้ในงบกำไรขาดทุนเบ็ดเสร็จประกอบด้วย ภาษีเงินได้ของงวดปัจจุบันและภาษีเงินได้รอการตัดบัญชี

*ภาษีเงินได้ของงวดปัจจุบัน*

ภาษีเงินได้ของงวดปัจจุบันได้แก่ ภาษีที่ต้องจ่ายชำระหรือสามารถขอคืนได้จากกำไรหรือขาดทุนทางภาษีโดยใช้อัตราภาษีที่ประกาศใช้ ณ วันที่ในงบแสดงฐานะการเงินตลอดจนการปรับปรุงภาษีที่ค้างชำระในงวดก่อน ๆ

*ภาษีเงินได้รอการตัดบัญชี*

บริษัทบันทึกบัญชีโดยคำนวณจากผลแตกต่างชั่วคราวที่เกิดขึ้นระหว่างมูลค่าตามบัญชีของสินทรัพย์และหนี้สินและจำนวนที่ใช้เพื่อความมุ่งหมายทางภาษี โดยผลต่างชั่วคราวต่อไปนี้ไม่ได้ถูกนำมาร่วมพิจารณาได้แก่ การรับรู้สินทรัพย์และหนี้สินในครั้งแรกซึ่งไม่กระทบต่อทั้งกำไรทางบัญชีหรือกำไรทางภาษีหากเป็นไปได้ว่าจะไม่มีการกลับรายการในระยะเวลาอันใกล้ จำนวนภาษีเงินได้รอการตัดบัญชีพิจารณาจากการเคลื่อนไหวที่เกิดขึ้นจริงของสินทรัพย์และหนี้สินตามบัญชีด้วยอัตราภาษีสำหรับงวดที่คาดว่าจะได้รับประโยชน์จากสินทรัพย์ภาษีเงินได้รอการตัดบัญชีหรือในงวดที่คาดว่าจะจ่ายชำระหนี้สินภาษีโดยใช้อัตราภาษีที่มีการประกาศใช้ ณ วันที่ในงบแสดงฐานะการเงิน

สินทรัพย์ภาษีเงินได้รอการตัดบัญชีจะบันทึกต่อเมื่อมีความเป็นไปได้ค่อนข้างแน่นอนว่ากำไรเพื่อเสียภาษีในอนาคตจะมีจำนวนเพียงพอกับการใช้ประโยชน์จากการบันทึกรับรู้สินทรัพย์ดังกล่าว สินทรัพย์ภาษีเงินได้รอการตัดบัญชีจะถูกปรับลดลงเท่าที่ประโยชน์ทางภาษีจะมีโอกาสถูกใช้จริง

**การวัดมูลค่ายุติธรรม**

มูลค่ายุติธรรมเป็นราคาที่บริษัทจะได้รับจากการขายสินทรัพย์หรือจะจ่ายเพื่อโอนหนี้สินในรายการที่เกิดขึ้นในสภาพปกติระหว่างผู้ร่วมตลาด ณ วันที่วัดมูลค่า ตลาดที่มีสภาพคล่องเป็นตลาดที่รายการสำหรับสินทรัพย์และหนี้สินนั้นๆ เกิดขึ้นซึ่งมีความถี่และปริมาณอย่างเพียงพอเพื่อให้ข้อมูลราคาอย่างต่อเนื่อง ผู้ร่วมตลาดได้แก่ ผู้ซื้อและผู้ขายในตลาดหลักหรือตลาดที่ให้ประโยชน์สูงสุดสำหรับสินทรัพย์หรือหนี้สินนั้นๆ โดยผู้ร่วมตลาดต้องมีความเป็นอิสระจากกัน มีความรอบรู้และความเข้าใจอย่างสมเหตุสมผล สามารถที่จะเข้าทำรายการสำหรับสินทรัพย์หรือหนี้สินนั้นๆ และเต็มใจที่จะเข้าทำรายการสำหรับสินทรัพย์หรือหนี้สินนั้นๆ

เพื่อให้การวัดมูลค่ายุติธรรมและเปิดเผยข้อมูลที่เกี่ยวข้องในงบการเงินมีความสม่ำเสมอและสามารถเปรียบเทียบได้ จึงมีการกำหนดลำดับชั้นของมูลค่ายุติธรรมออกเป็น 3 ระดับตามประเภทของข้อมูลที่นำมาใช้ในเทคนิคการประเมินมูลค่าเพื่อวัดมูลค่ายุติธรรม ทั้งนี้ ลำดับชั้นของมูลค่ายุติธรรมให้ลำดับความสำคัญสูงสุดกับราคาเสนอซื้อขายที่ไม่ต้องปรับปรุงในตลาดที่มีสภาพคล่องสำหรับสินทรัพย์หรือหนี้สินอย่างเดียวกัน (“ข้อมูลระดับ 1”) รองลงมาคือข้อมูลอื่นที่สามารถสังเกตได้ (“ข้อมูลระดับ 2”) และต่ำสุดคือข้อมูลที่ไม่สามารถสังเกตได้ (“ข้อมูลระดับ 3”)

ข้อมูลระดับ 1 ได้แก่ ราคาเสนอซื้อขายที่ไม่ต้องปรับปรุงในตลาดที่มีสภาพคล่องสำหรับสินทรัพย์หรือหนี้สินอย่างเดียวกันและกิจการสามารถเข้าถึง ณ วันที่วัดมูลค่า

ข้อมูลระดับ 2 ได้แก่ ข้อมูลอื่นนอกเหนือจากราคาเสนอซื้อขายซึ่งรวมอยู่ในระดับ 1 ที่สามารถสังเกตได้โดยตรงหรือโดยอ้อมสำหรับสินทรัพย์หรือหนี้สินนั้นๆ

ข้อมูลระดับ 3 ได้แก่ ข้อมูลที่ไม่สามารถสังเกตได้ซึ่งนำมาใช้กับสินทรัพย์หรือหนี้สินนั้นๆ

**กำไรต่อหุ้นขั้นพื้นฐาน**

กำไรต่อหุ้นขั้นพื้นฐานคำนวณโดยการหารกำไรสำหรับปีด้วยจำนวนหุ้นสามัญถัวเฉลี่ยถ่วงน้ำหนักที่ออกในระหว่างปีและปรับกระทบด้วยผลกระทบจากหุ้นปันผล

1. **รายการบัญชีกับบุคคลและบริษัทที่เกี่ยวข้องกัน**

บุคคลหรือบริษัทที่เกี่ยวข้องกัน หมายถึง บุคคลหรือบริษัทที่อยู่ภายใต้การควบคุมของบริษัท หรือสามารถควบคุมบริษัททั้งทางตรงและทางอ้อม หรือมีอิทธิพลอย่างเป็นสาระสำคัญในการตัดสินใจด้านการเงินหรือการดำเนินงานของบริษัท

ลักษณะของความสัมพันธ์กับบุคคลที่เกี่ยวข้องกันมีดังนี้

| ชื่อบุคคล |  | ลักษณะความสัมพันธ์ |
| --- | --- | --- |
| ผู้บริหารที่สำคัญ |  | บุคคลที่มีอำนาจและความรับผิดชอบในการวางแผนสั่งการและควบคุมกิจกรรมต่างๆ ของบริษัทไม่ว่าทางตรงหรือทางอ้อม ทั้งนี้ รวมถึงกรรมการของบริษัท (ไม่ว่าจะทำหน้าที่ในระดับบริหารหรือไม่ก็ตาม) |

นโยบายการกำหนดราคาสำหรับรายการบัญชีกับบุคคลที่เกี่ยวข้องกันมีดังนี้

|  |  |  |
| --- | --- | --- |
| รายการ |  | นโยบายการกำหนดราคา |
| ค่าตอบแทนผู้บริหารที่สำคัญ |  | จำนวนเงินตามที่ตกลงร่วมกัน |

รายการบัญชีที่มีสาระสำคัญที่เกิดขึ้นกับบุคคลที่เกี่ยวข้องกันสำหรับปีสิ้นสุดวันที่ 31 ธันวาคม 2560 และ 2559 มีดังนี้

|  | พันบาท | | |
| --- | --- | --- | --- |
|  | 2560 |  | 2559 |
| **ค่าตอบแทนผู้บริหารที่สำคัญ** |  |  |  |
| * ผลประโยชน์ระยะสั้น | 30,701 |  | 34,143 |
| * ผลประโยชน์หลังออกจากงาน | 3,695 |  | 3,628 |
| รวม | 34,396 |  | 37,771 |

1. **ลูกหนี้การค้า**

ลูกหนี้การค้า ณ วันที่ 31 ธันวาคม 2560 และ 2559 แยกตามอายุหนี้ที่ค้างชำระได้ดังนี้

|  |  |  |  |
| --- | --- | --- | --- |
|  | พันบาท | | |
|  | 2560 |  | 2559 |
| ยังไม่ครบกำหนดชำระ | 154,260 |  | 122,379 |
| ค้างชำระ : |  |  |  |
| ไม่เกิน 3 เดือน | 75,146 |  | 48,418 |
| ระหว่าง 3 เดือนถึง 6 เดือน | 12,854 |  | 16,016 |
| ระหว่าง 6 เดือนถึง 12 เดือน | 6,493 |  | 6,147 |
| เกินกว่า 12 เดือน | 1,488 |  | 875 |
| รวม | 250,241 |  | 193,835 |

1. **สินค้าคงเหลือ - สุทธิ**

สินค้าคงเหลือ ณ วันที่ 31 ธันวาคม 2560 และ 2559 มีดังนี้

|  |  |  |  |
| --- | --- | --- | --- |
|  | พันบาท | | |
|  | 2560 |  | 2559 |
| สินค้าที่มีไว้เพื่อขาย | 181,500 |  | 185,095 |
| สินค้าระหว่างทาง | 24,598 |  | 17,934 |
| รวม | 206,098 |  | 203,029 |
| หัก ค่าเผื่อสินค้าเสื่อมสภาพ | ( 519) |  | ( 2,102) |
| สุทธิ | 205,579 |  | 200,927 |

1. **ที่ดิน อาคารและอุปกรณ์ - สุทธิ**

|  | พันบาท | | | | | | | | |
| --- | --- | --- | --- | --- | --- | --- | --- | --- | --- |
|  | ยอดคงเหลือ |  |  | | | | |  | ยอดคงเหลือ |
|  | ณ วันที่ |  | รายการเปลี่ยนแปลงระหว่างปี | | | | |  | ณ วันที่ |
|  | 31 ธันวาคม 2559 |  | เพิ่มขึ้น |  | ลดลง |  | โอน |  | 31 ธันวาคม 2560 |
| **ราคาทุน** |  |  |  |  |  |  |  |  |  |
| ที่ดิน | 89,206 |  | - |  | - |  | 46,800 |  | 42,406 |
| อาคารและส่วนปรับปรุงอาคาร | 21,342 |  | - |  | - |  | - |  | 21,342 |
| เครื่องตกแต่งติดตั้งและเครื่องใช้สำนักงาน | 18,698 |  | 758 |  | 507 |  | - |  | 18,949 |
| คอมพิวเตอร์และอุปกรณ์เชื่อมต่อ | 4,375 |  | 652 |  | 124 |  | - |  | 4,903 |
| ยานพาหนะ | 24,342 |  | - |  | 528 |  | - |  | 23,814 |
| งานระหว่างก่อสร้าง | 180 |  | 18,241 |  | - |  | - |  | 18,421 |
| อุปกรณ์เพื่อการสาธิต | 8,598 |  | 5,988 |  | - |  | 2,732 |  | 11,854 |
| **รวมราคาทุน** | 166,741 |  | 25,639 |  | 1,159 |  | 49,532 |  | 141,689 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| **ค่าเสื่อมราคาสะสม** |  |  |  |  |  |  |  |  |  |
| อาคารและส่วนปรับปรุงอาคาร | 9,300 |  | 1,067 |  | - |  | - |  | 10,367 |
| เครื่องตกแต่งติดตั้งและเครื่องใช้สำนักงาน | 13,639 |  | 1,894 |  | .  506 |  | - |  | 15,027 |
| คอมพิวเตอร์และอุปกรณ์เชื่อมต่อ | 2,353 |  | 991 |  | 84 |  | - |  | 3,260 |
| ยานพาหนะ | 15,616 |  | 3,847 |  | 528 |  | - |  | 18,935 |
| อุปกรณ์เพื่อการสาธิต | 1,771 |  | 1,445 |  | - |  | 353 |  | 2,863 |
| **รวมค่าเสื่อมราคาสะสม** | 42,679 |  | 9,244 |  | 1,118 |  | 353 |  | 50,452 |
| **สุทธิ** | 124,062 |  |  |  |  |  |  |  | 91,237 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | พันบาท | | | | | | | | |
|  | ยอดคงเหลือ |  |  | | | | |  | ยอดคงเหลือ |
|  | ณ วันที่ |  | รายการเปลี่ยนแปลงระหว่างปี | | | | |  | ณ วันที่ |
|  | 31 ธันวาคม 2558 |  | เพิ่มขึ้น |  | ลดลง |  | โอน |  | 31 ธันวาคม 2559 |
| **ราคาทุน** |  |  |  |  |  |  |  |  |  |
| ที่ดิน | 67,743 |  | 21,463 |  | - |  | - |  | 89,206 |
| อาคารและส่วนปรับปรุงอาคาร | 21,246 |  | 96 |  | - |  | - |  | 21,342 |
| เครื่องตกแต่งติดตั้งและเครื่องใช้สำนักงาน | 18,126 |  | 941 |  | 369 |  | - |  | 18,698 |
| คอมพิวเตอร์และอุปกรณ์เชื่อมต่อ | 3,754 |  | 1,062 |  | 441 |  | - |  | 4,375 |
| ยานพาหนะ | 23,383 |  | 4,299 |  | 3,340 |  | - |  | 24,342 |
| งานระหว่างก่อสร้าง | 180 |  | - |  | - |  | - |  | 180 |
| อุปกรณ์เพื่อการสาธิต | 5,613 |  | 2,985 |  | - |  | - |  | 8,598 |
| **รวมราคาทุน** | 140,045 |  | 30,846 |  | 4,150 |  | - |  | 166,741 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | พันบาท | | | | | | | | |
|  | ยอดคงเหลือ |  |  | | | | |  | ยอดคงเหลือ |
|  | ณ วันที่ |  | รายการเปลี่ยนแปลงระหว่างปี | | | | |  | ณ วันที่ |
|  | 31 ธันวาคม 2558 |  | เพิ่มขึ้น |  | ลดลง |  | โอน |  | 31 ธันวาคม 2559 |
| **ค่าเสื่อมราคาสะสม** |  |  |  |  |  |  |  |  |  |
| อาคารและส่วนปรับปรุงอาคาร | 8,234 |  | 1,066 |  | - |  | - |  | 9,300 |
| เครื่องตกแต่งติดตั้งและเครื่องใช้สำนักงาน | 11,882 |  | 2,084 |  | 327 |  | - |  | 13,639 |
| คอมพิวเตอร์และอุปกรณ์เชื่อมต่อ | 1,936 |  | 826 |  | 409 |  | - |  | 2,353 |
| ยานพาหนะ | 15,203 |  | 3,753 |  | 3,340 |  | - |  | 15,616 |
| อุปกรณ์เพื่อการสาธิต | 281 |  | 1,490 |  | - |  | - |  | 1,771 |
| **รวมค่าเสื่อมราคาสะสม** | 37,536 |  | 9,219 |  | 4,076 |  | - |  | 42,679 |
| **สุทธิ** | 102,509 |  |  |  |  |  |  |  | 124,062 |

ค่าเสื่อมราคาสำหรับปี 2560 และ 2559 มีจำนวนเงินปีละประมาณ 9.2 ล้านบาท

ณ วันที่ 31 ธันวาคม 2560 และ 2559 บริษัทมียานพาหนะซึ่งอยู่ภายใต้เงื่อนไขของสัญญาเช่าซื้อและสัญญาเช่าการเงินโดยมีมูลค่าตามบัญชีเป็นจำนวนเงินรวมประมาณ 0.6 ล้านบาท และ 2.7 ล้านบาท ตามลำดับ

ราคาทุนของเครื่องตกแต่ง ติดตั้งและเครื่องใช้สำนักงานและยานพาหนะซึ่งหักค่าเสื่อมราคาทั้งจำนวนแล้วแต่ยังคงใช้งานอยู่ ณ วันที่ 31 ธันวาคม 2560 และ 2559 มีจำนวนเงินประมาณ 22.8 ล้านบาทและ 12.2 ล้านบาท ตามลำดับ

ณ วันที่ 31 ธันวาคม 2560 และ 2559 บริษัทได้จดจำนองที่ดินพร้อมสิ่งปลูกสร้างบนที่ดินซึ่งมีมูลค่าตามบัญชีประมาณ 118.6 ล้านบาทและ 79.8 ล้านบาทเป็นหลักประกันวงเงินเบิกเกินบัญชี วงเงินกู้ยืมระยะสั้นและวงเงินกู้ยืมระยะยาวจากสถาบันการเงิน (ดูหมายเหตุ 10 และ 11)

1. **ที่ดินที่ไม่ได้ใช้ในการดำเนินงาน**

ในระหว่างปีสุดวันที่ 31 ธันวาคม 2560 ฝ่ายบริหารของบริษัทได้พิจารณาทบทวนแผนการลงทุนก่อสร้างอาคารสำนักงานแห่งใหม่และได้สำรวจสินทรัพย์ที่ใช้ในการดำเนินงานของบริษัทและพบว่า บริษัทมีที่ดินผืนหนึ่งบนถนนรามคำแหง เขตสะพานสูง กรุงเทพฯ ซึ่งมีเนื้อที่ประมาณ 2 ไร่โดยบริษัทซื้อมาในราคาประมาณ 46.8 ล้านบาทในปี 2556 เพื่อรองรับแผนการก่อสร้างอาคารสำนักงานแห่งใหม่ในขณะนั้นแต่ในปัจจุบันไม่ได้ถูกนำมาใช้ในการดำเนินงานของบริษัท ดังนั้น บริษัทจึงได้โอนที่ดินดังกล่าวด้วยราคาตามบัญชีข้างต้นออกจากที่ดิน อาคารและอุปกรณ์เพื่อแสดงรายการเป็น “ที่ดินที่ไม่ได้ใช้ในการดำเนินงาน” ซึ่งแสดงเป็นรายการแยกต่างหากในงบแสดงฐานะการเงิน ณ วันที่ 31 ธันวาคม 2560 ทั้งนี้ ราคาประเมินของที่ดินดังกล่าวในปี 2560 ซึ่งประเมินโดยผู้ประเมินราคาอิสระโดยใช้วิธี Market Approach มีจำนวนเงินประมาณ 58.2 ล้านบาท

1. **สินทรัพย์ไม่มีตัวตน - สุทธิ**

|  |  |  |  |  |  |  |  |
| --- | --- | --- | --- | --- | --- | --- | --- |
|  | พันบาท | | | | | | |
|  | ยอดคงเหลือ  ณ วันที่ |  | รายการเปลี่ยนแปลงระหว่างปี | | |  | ยอดคงเหลือ  ณ วันที่ |
|  | 31 ธันวาคม 2559 |  | เพิ่มขึ้น |  | ลดลง |  | 31 ธันวาคม 2560 |
| ราคาทุน | 4,503 |  | 120 |  | - |  | 4,623 |
| ค่าตัดจำหน่ายสะสม | ( 1,633) |  | ( 495) |  | - |  | ( 2,128) |
| สุทธิ | 2,870 |  | ( 375) |  | - |  | 2,495 |
|  |  |  |  |  |  |  |  |
|  | พันบาท | | | | | | |
|  | ยอดคงเหลือ  ณ วันที่ |  | รายการเปลี่ยนแปลงระหว่างปี | | |  | ยอดคงเหลือ  ณ วันที่ |
|  | 31 ธันวาคม 2558 |  | เพิ่มขึ้น |  | ลดลง |  | 31 ธันวาคม 2559 |
| ราคาทุน | 3,560 |  | 943 |  | - |  | 4,503 |
| ค่าตัดจำหน่ายสะสม | ( 1,092) |  | ( 541) |  | - |  | ( 1,633) |
| สุทธิ | 2,468 |  | 402 |  | - |  | 2,870 |

ค่าตัดจำหน่ายสำหรับปี 2560 และ 2559 มีจำนวนเงินปีละประมาณ 0.5 ล้านบาท

1. **เงินกู้ยืมระยะสั้นจากสถาบันการเงิน**

|  | พันบาท | | |
| --- | --- | --- | --- |
|  | 2560 |  | 2559 |
| เงินกู้ยืมประเภทตั๋วสัญญาใช้เงิน | 40,000 |  | 40,000 |
| เงินกู้ยืมภายใต้สัญญาทรัสต์รีซีท | 124,934 |  | 153,880 |
| รวม | 164,934 |  | 193,880 |

ณ วันที่ 31 ธันวาคม 2560 และ 2559 บริษัทมีวงเงินสินเชื่อกับธนาคารในประเทศหกแห่งซึ่งประกอบด้วยวงเงินเบิกเกินบัญชี วงเงินกู้ยืมระยะสั้นประเภทตั๋วสัญญาใช้เงิน สัญญาทรัสต์รีซีทส์และวงเงินหนังสือค้ำประกันบริษัทเป็นจำนวนเงินรวมประมาณ 549 ล้านบาทในปี 2560 และ 489 ล้านบาทในปี 2559 ซึ่งเงินเบิกเกินบัญชีมีอัตราดอกเบี้ยต่อปีเท่ากับ MOR เงินกู้ยืมประเภทตั๋วสัญญาใช้เงินมีอัตราดอกเบี้ยต่อปีเท่ากับ MMR, MLR, MOR-2 ส่วนเงินกู้ยืมภายใต้สัญญาทรัสต์รีซีทส์ (ครบกำหนดในระหว่าง 3-6 เดือน) มีอัตราดอกเบี้ยต่อปีเท่ากับ MLR-1 วงเงินสินเชื่อข้างต้นค้ำประกันโดยเงินฝากประจำของบริษัทกับธนาคารดังกล่าวจำนวนเงินรวมประมาณ 40 ล้านบาทในปี 2560 และ 41 ล้านบาทในปี 2559 และการจำนองที่ดินและสิ่งปลูกสร้างบนที่ดินของบริษัทตามที่กล่าวในหมายเหตุ 7

1. **เงินกู้ยืมระยะยาว**

|  |  |  |  |
| --- | --- | --- | --- |
|  | พันบาท | | |
|  | 2560 |  | 2559 |
| เงินกู้ยืมระยะยาว | 31,106 |  | 19,912 |
| หัก ส่วนที่ครบกำหนดชำระภายในหนึ่งปี | ( 12,046) |  | ( 8,088) |
| สุทธิ | 19,060 |  | 11,824 |

ณ วันที่ 31 ธันวาคม 2560 และ 2559 บริษัทมีวงเงินกู้ยืมระยะยาวกับธนาคารในประเทศแห่งหนึ่งเป็นจำนวนเงิน 114 ล้านบาท และ 60 ล้านบาท ตามลำดับ ซึ่งมีอัตราดอกเบี้ยต่อปีเท่ากับ MLR-2 เงินกู้ยืมระยะยาวนี้ครบกำหนดชำระเป็นรายเดือนโดยเริ่มตั้งแต่เดือนมีนาคม 2556 จนถึงเดือนสิงหาคม 2567 ทั้งนี้ เงินกู้ยืมระยะยาวดังกล่าวค้ำประกันโดยการจำนองที่ดินและสิ่งปลูกสร้างบนที่ดินของบริษัทตามที่กล่าวในหมายเหตุ 7 นอกจากนี้ บริษัทต้องปฏิบัติตามข้อกำหนดและเงื่อนไขของเงินกู้ยืมตามที่ได้กำหนดไว้

ในระหว่างปี 2560 บริษัทบันทึกดอกเบี้ยจ่ายเงินกู้ยืมระยะยาวส่วนที่เกี่ยวข้องกับการก่อสร้างอาคารสำนักงานแห่งใหม่เป็นส่วนหนึ่งของต้นทุนงานระหว่างก่อสร้างเป็นจำนวนเงินประมาณ 13 พันบาท

1. **ค่าใช้จ่ายค้างจ่ายและหนี้สินหมุนเวียนอื่น**

ค่าใช้จ่ายค้างจ่ายและหนี้สินหมุนเวียนอื่น ณ วันที่ 31 ธันวาคม 2560 และ 2559 มีดังนี้

|  |  |  |  |
| --- | --- | --- | --- |
|  | พันบาท | | |
|  | 2560 |  | 2559 |
| เจ้าหนี้อื่น | 12,751 |  | 7,584 |
| ค่าใช้จ่ายและส่วนลดในการรับเงินค้างจ่าย | 5,647 |  | 4,617 |
| โบนัสพนักงานค้างจ่าย | 3,896 |  | 5,767 |
| ค่านายหน้าค้างจ่าย | 3,801 |  | 2,932 |
| เจ้าหนี้กรมสรรพากร | 1,881 |  | 578 |
| ภาษีเงินได้ หัก ณ ที่จ่ายค้างจ่าย | 1,127 |  | 1,342 |
| อื่นๆ | 1,084 |  | 2,434 |
| รวม | 30,187 |  | 25,254 |

1. **หนี้สินภายใต้สัญญาเช่าซื้อและสัญญาเช่าการเงิน**

|  |  |  |  |
| --- | --- | --- | --- |
|  | พันบาท | | |
|  | 2560 |  | 2559 |
| หนี้สินภายใต้สัญญาเช่าซื้อและสัญญาเช่าการเงิน |  |  |  |
| * ส่วนที่ครบกำหนดชำระภายในหนึ่งปี | 224 |  | 1,947 |
| * ส่วนที่ครบกำหนดชำระในระหว่าง 2 - 5 ปี | 187 |  | 410 |
| รวม | 411 |  | 2,357 |
| หัก ดอกเบี้ยรอตัดบัญชี | ( 23) |  | ( 121) |
| หนี้สินภายใต้สัญญาเช่าซื้อและสัญญาเช่าการเงิน - สุทธิ  จากดอกเบี้ยรอตัดบัญชี | 388 |  | 2,236 |
| หัก ส่วนที่ครบกำหนดชำระภายในหนึ่งปี | (206) |  | (1,848) |
| สุทธิ | 182 |  | 388 |

ในระหว่างปี 2555 ถึง 2558 บริษัทได้ทำสัญญาเช่าซื้อและสัญญาเช่าทางการเงินสำหรับยานพาหนะกับบริษัทเอกชนสามแห่งเป็นระยะเวลา 48 ถึง 60 เดือน โดยสัญญาเช่าซื้อและสัญญาเช่าทางการเงินดังกล่าวจะสิ้นสุดลงในระหว่างปี 2560 ถึงปี 2562

ดอกเบี้ยจ่ายตัดบัญชีสำหรับปี 2560 และ 2559 ซึ่งถูกแสดงรายการเป็นส่วนหนึ่งของ “ต้นทุนทางการเงิน” ในงบกำไรขาดทุนเบ็ดเสร็จมีจำนวนเงินประมาณ 0.1 ล้านบาท และ 0.3 ล้านบาท ตามลำดับ

1. **หนี้สินผลประโยชน์พนักงานหลังออกจากงาน**

รายการเคลื่อนไหวของหนี้สินผลประโยชน์พนักงานหลังออกจากงานสำหรับปีสิ้นสุดวันที่ 31 ธันวาคม 2560 และ 2559 มีดังนี้

|  |  |  |  |
| --- | --- | --- | --- |
|  | พันบาท | | |
|  | 2560 |  | 2559 |
| หนี้สินผลประโยชน์ของพนักงานหลังออกจากงาน ณ วันที่ 1 มกราคม | 12,989 |  | 12,519 |
| ต้นทุนบริการปัจจุบัน | 2,357 |  | 1,982 |
| ต้นทุนดอกเบี้ย | 248 |  | 209 |
| ค่าใช้จ่ายที่รับรู้เป็นรายการกำไรหรือขาดทุนในงบกำไรขาดทุนเบ็ดเสร็จ | 2,605 |  | 2,191 |
| กำไรจากการวัดมูลค่าประมาณการตามหลักคณิตศาสตร์ประกันภัย | - |  | ( 1,611) |
| ผลประโยชน์ของพนักงานที่จ่ายชำระในระหว่างปี | ( 140) |  | ( 110) |
| หนี้สินผลประโยชน์พนักงานหลังออกจากงาน ณ วันที่ 31 ธันวาคม | 15,454 |  | 12,989 |

สมมติฐานที่สำคัญที่ใช้ในการคำนวณหนี้สินผลประโยชน์ของพนักงานหลังออกจากงานในปี 2560 และ 2559 มีดังนี้

อัตราคิดลด ร้อยละ 1.93 ต่อปีในปี 2560 และ 2559

อัตราการขึ้นเงินเดือน ร้อยละ 6 ต่อปีในปี 2560 และ 2559

อัตราการหมุนเวียนของพนักงาน ร้อยละ 6 ถึงร้อยละ 31 ต่อปีในปี 2560 และ 2559

บริษัทบันทึกค่าใช้จ่ายผลประโยชน์ของพนักงานสำหรับปี 2560 และ 2559 จำนวนเงินประมาณ 2.6 ล้านบาทและ 2.2 ล้านบาท ตามลำดับ เป็นส่วนหนึ่งของต้นทุนในการจัดจำหน่ายเป็นจำนวนเงินประมาณ 1.5 ล้านบาทและ 1.1 ล้านบาทในปี 2560 และ 2559 ตามลำดับ และค่าใช้จ่ายในการบริหารเป็นจำนวนเงินประมาณ 1.1 ล้านบาทและ 1.1 ล้านบาทในปี 2560 และ 2559 ตามลำดับ ในงบกำไรขาดทุนเบ็ดเสร็จ

กำไรจากการวัดมูลค่าประมาณการตามหลักคณิตศาสตร์ประกันภัยข้างต้นประกอบด้วย (1) กำไรจากการเปลี่ยนแปลงของสมมติฐานเชิงประชากรศาสตร์เป็นจำนวนเงินประมาณ 2,675 พันบาทสุทธิด้วย (2) ขาดทุนจากการเปลี่ยนแปลงของสมมติฐานทางการเงินเป็นจำนวนเงินประมาณ 1,064 พันบาท

ทั้งนี้ การเปลี่ยนแปลงของสมมติฐานที่สำคัญข้างต้นอาจมีผลต่อความอ่อนไหวของยอดคงเหลือของประมาณการหนี้สินผลประโยชน์พนักงานหลังออกจากงานซึ่งอาศัยข้อมูลตามรายงานการคำนวณของนักคณิตศาสตร์ประกันภัยดังนี้

|  |  |  |  |  |
| --- | --- | --- | --- | --- |
|  |  | หนี้สินอาจเพิ่มขึ้น (ลดลง) จากการ  เปลี่ยนแปลงของสมมติฐาน (พันบาท) | | |
| สมมติฐานที่สำคัญ |  | หากสมมติฐานเพิ่มขึ้น |  | หากสมมติฐานลดลง |
| อัตราคิดลด (เพิ่มขึ้น/ลดลงร้อยละ 1) | (469) | 510 |
| อัตราการขึ้นเงินเดือน (เพิ่มขึ้น/ลดลงร้อยละ 1) |  | 638 |  | (598) |
| อัตราการหมุนเวียนของพนักงาน (เพิ่มขึ้น/ลดลงร้อยละ 1) |  | (549) |  | 238 |

1. **ทุนสำรองตามกฎหมาย**

ตามบทบัญญัติแห่งพระราชบัญญัติบริษัทมหาชนจำกัด พ.ศ. 2535 มาตรา 116 บริษัทจะต้องจัดสรรทุนสำรอง (“ทุนสำรองตามกฎหมาย”) อย่างน้อยร้อยละ 5 ของกำไรสุทธิประจำปีหลังจากหักขาดทุนสะสมยกมา (ถ้ามี) จนกว่าทุนสำรองดังกล่าวมีจำนวนไม่น้อยกว่าร้อยละ 10 ของทุนจดทะเบียน ทุนสำรองนี้จะนำไปจ่ายเป็นเงินปันผลไม่ได้

1. **ค่าใช้จ่ายตามลักษณะ**

|  | พันบาท | | |  |
| --- | --- | --- | --- | --- |
|  | 2560 |  | 2559 |  |
| ต้นทุนของสินค้าที่ซื้อ | 394,125 |  | 386,763 |  |
| ค่าใช้จ่ายเกี่ยวกับพนักงาน | 113,767 |  | 105,782 |  |
| ค่าโฆษณาและส่งเสริมการขาย | 12,077 |  | 10,018 |  |
| ค่าใช้จ่ายและส่วนลดในการรับชำระเงิน | 11,138 |  | 9,715 |  |
| ค่าเสื่อมราคาและค่าตัดจำหน่าย | 10,199 |  | 9,760 |  |
| ค่าสินค้าตัวอย่างเพื่อการสาธิต | 8,834 |  | 5,692 |  |
| ต้นทุนทางการเงิน | 8,054 |  | 10,211 |  |
| ค่าใช้จ่ายในการเดินทางและที่พัก | 7,804 |  | 5,196 |  |
| ค่าขนส่งออก | 5,973 |  | 5,795 |  |
| การเพิ่มขึ้นของสินค้าคงเหลือ | ( 3,069) |  | ( 48,174) |  |

1. **ภาษีเงินได้**

ภาษีเงินได้นิติบุคคลที่บันทึกเป็นค่าใช้จ่ายสำหรับปีสิ้นสุดวันที่ 31 ธันวาคม 2560 และ 2559 ประกอบด้วยรายการดังนี้

|  |  |  |  |  |
| --- | --- | --- | --- | --- |
|  |  | พันบาท | | |
|  |  | 2560 |  | 2559 |
| ภาษีเงินได้ที่คำนวณจากกำไรทางบัญชี |  | 8,822 |  | 6,129 |
| ผลกระทบจากรายการที่ถือเป็นรายจ่ายทางภาษีไม่ได้ |  | 1,279 |  | 2,190 |
| ผลกระทบจากรายการที่สามารถหักเป็นรายจ่ายได้เพิ่มเติม |  | ( 1,186) |  | ( 3,745) |
| ภาษีเงินได้ของงวดปัจจุบันที่คำนวณจากกำไรทางภาษี |  | 8,915 |  | 4,574 |
| รายการปรับปรุงภาษีเงินได้ที่ค้างชำระของงวดก่อน |  | - |  | ( 195) |
| สินทรัพย์ภาษีเงินได้รอการตัดบัญชีเพิ่มขึ้น |  | ( 177) |  | ( 641) |
| ภาษีเงินได้ที่แสดงเป็นรายการกำไรหรือขาดทุนในงบกำไรขาดทุนเบ็ดเสร็จ |  | 8,738 |  | 3,738 |
|  |  |  |  |  |
| สินทรัพย์ภาษีเงินได้รอการตัดบัญชีลดลงในส่วนของกำไรเบ็ดเสร็จอื่น |  | - |  | ( 322) |

สินทรัพย์ภาษีเงินได้รอการตัดบัญชีที่แสดงในงบแสดงฐานะการเงิน ณ วันที่ 31 ธันวาคม 2560 และ 2559 มีดังนี้

|  |  |  |  |  |
| --- | --- | --- | --- | --- |
|  |  | พันบาท | | |
|  |  | 2560 |  | 2559 |
| ผลกระทบของรายการซึ่งยังไม่สามารถถือเป็นรายจ่ายทางภาษี |  |  |  |  |
| - ค่าเผื่อสินค้าเสื่อมสภาพ |  | 104 |  | 420 |
| - หนี้สินผลประโยชน์ของพนักงานหลังออกจากงาน |  | 3,091 |  | 2,598 |
| รวม |  | 3,195 |  | 3,018 |

1. **ทุนเรือนหุ้น ส่วนเกินมูลค่าหุ้นและการจัดสรรกำไร**

ในที่ประชุมวิสามัญผู้ถือหุ้นเมื่อวันที่ 4 กุมภาพันธ์ 2559 ผู้ถือหุ้นได้มีมติอนุมัติเรื่องสำคัญในส่วนที่เกี่ยวกับทุนเรือนหุ้นและการจัดสรรกำไรดังต่อไปนี้

1. การเพิ่มทุนจดทะเบียนของบริษัทจากจำนวน 23 ล้านบาท (แบ่งออกเป็นหุ้นสามัญ 230,000 หุ้น มูลค่าหุ้นละ 100 บาท) เป็น 100 ล้านบาท (แบ่งออกเป็นหุ้นสามัญ 1,000,000 หุ้น มูลค่าหุ้นละ 100 บาท) โดยการออกหุ้นสามัญใหม่เป็นจำนวนเงิน 77 ล้านบาท (แบ่งออกเป็นหุ้นสามัญ 770,000 หุ้น มูลค่าหุ้นละ 100 บาท) บริษัทได้จดทะเบียนการเพิ่มทุนนี้กับกระทรวงพาณิชย์แล้วเมื่อวันที่ 19 กุมภาพันธ์ 2559
2. การจ่ายเงินปันผลจากกำไรสะสมที่ยังไม่ได้จัดสรร ณ วันที่ 30 กันยายน 2558 ในอัตราหุ้นละ 435 บาทเป็นเงินรวม 100.05 ล้านบาทแก่ผู้ถือหุ้นที่มีรายชื่อปรากฏในบัญชีรายชื่อผู้ถือหุ้นของบริษัท ณ วันที่ 18 มกราคม 2559 และกำหนดจ่ายเงินปันผลดังกล่าวในวันที่ 29 กุมภาพันธ์ 2559 และการจัดสรรกำไรสะสมที่ยังไม่ได้จัดสรรเป็นทุนสำรองตามกฎหมายเพิ่มเติมอีกจำนวน 1.59 ล้านบาท

นอกจากนี้ ในที่ประชุมสามัญผู้ถือหุ้นเมื่อวันที่ 19 มีนาคม 2559 ผู้ถือหุ้นได้มีมติอนุมัติเรื่องสำคัญในส่วนที่เกี่ยวกับทุนเรือนหุ้นและการจัดสรรกำไรดังต่อไปนี้

1. การจ่ายเงินปันผลจากกำไรสะสมที่ยังไม่ได้จัดสรร ณ วันที่ 31 ธันวาคม 2558 ในอัตราหุ้นละ 32.87 บาทเป็นเงินรวม 32.87 ล้านบาทแก่ผู้ถือหุ้นที่มีรายชื่อปรากฏในบัญชีรายชื่อผู้ถือหุ้นของบริษัท ณ วันที่ 27 กุมภาพันธ์ 2559 และกำหนดจ่ายเงินปันผลดังกล่าวในวันที่ 31 กรกฏาคม 2559 และการจัดสรรกำไรสะสมที่ยังไม่ได้จัดสรรเป็นทุนสำรองตามกฎหมายเพิ่มเติมอีกจำนวน 1.73 ล้านบาท
2. การเปลี่ยนแปลงมูลค่าหุ้นสามัญของบริษัทจากเดิมหุ้นละ 100 บาท เป็นหุ้นละ 0.50 บาท และทุนของบริษัทภายหลังการเปลี่ยนแปลงดังกล่าวประกอบด้วยหุ้นสามัญจำนวน 200,000,000 หุ้น มูลค่าหุ้นละ 0.50 บาท เป็นเงิน 100 ล้านบาท (เดิมประกอบด้วยหุ้นสามัญจำนวน 1,000,000 หุ้น มูลค่าหุ้นละ 100 บาท เป็นเงิน 100 ล้านบาท) บริษัทได้จดทะเบียนการเปลี่ยนแปลงมูลค่าหุ้นสามัญดังกล่าวกับกระทรวงพาณิชย์แล้วเมื่อวันที่ 30 มีนาคม 2559
3. การเพิ่มทุนจดทะเบียนของบริษัทจากจำนวน 100 ล้านบาท (แบ่งออกเป็นหุ้นสามัญ 200,000,000 หุ้น มูลค่าหุ้นละ 0.50 บาท) เป็น 140 ล้านบาท (แบ่งออกเป็นหุ้นสามัญ 280,000,000 หุ้น มูลค่าหุ้นละ 0.50 บาท) โดยการออกหุ้นสามัญใหม่เป็นจำนวนเงิน 40 ล้านบาท (แบ่งออกเป็นหุ้นสามัญ 80,000,000 หุ้น มูลค่าหุ้นละ 0.50 บาท) บริษัทได้จดทะเบียนการเพิ่มทุนนี้กับกระทรวงพาณิชย์แล้วเมื่อวันที่ 30 มีนาคม 2559 ซึ่งต่อมาบริษัทได้ดำเนินการจัดสรรหุ้นสามัญที่ออกใหม่จำนวน 80,000,000 หุ้นดังกล่าวเพื่อเสนอขายให้แก่ประชาชนทั่วไปหลังจากที่บริษัทได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ให้เสนอขายหลักทรัพย์ต่อประชาชนเมื่อวันที่ 22 สิงหาคม 2559 ในราคาหุ้นละ 3.0 บาท โดยหุ้นสามัญของบริษัทเริ่มทำการซื้อขายในตลาดหลักทรัพย์ เอ็ม เอ ไอ ตั้งแต่วันที่ 31 สิงหาคม 2559 ผลจากการเสนอขายหุ้นสามัญของบริษัทต่อประชาชนในเดือนสิงหาคม 2559 ดังกล่าว บริษัทได้รับชำระเงินค่าหุ้นจำนวน 240 ล้านบาท โดยบริษัทบันทึกเป็นทุนเรือนหุ้นจำนวน 40 ล้านบาท และเป็นส่วนเกินมูลค่าหุ้นจำนวนเงินประมาณ 184 ล้านบาท (สุทธิจากค่าใช้จ่ายในการเสนอขายหุ้นสามัญจำนวนเงินรวมประมาณ 16 ล้านบาทซึ่งประกอบด้วยจำนวนเงินที่จ่ายในปี 2559 และ 2558 จำนวน 14.5 ล้านบาทและ 1.5 ล้านบาท ตามลำดับ) ซึ่งแสดงเป็นรายการแยกต่างหากภายใต้ “ส่วนของผู้ถือหุ้น” ในงบแสดงฐานะการเงิน นอกจากนี้ ตามบทบัญญัติแห่งพระราชบัญญัติบริษัทมหาชนจำกัด พ.ศ. 2535 มาตรา 51 ในกรณีที่บริษัทเสนอขายหุ้นสูงกว่ามูลค่าหุ้นที่จดทะเบียนไว้ บริษัทต้องนำค่าหุ้นส่วนเกินนี้ตั้งเป็นทุนสำรองส่วนเกินมูลค่าหุ้นแยกต่างหากจากทุนสำรองตามมาตรา 116 แห่งพระราชบัญญัติบริษัทมหาชนจำกัด พ.ศ. 2535 (ทุนสำรองตามกฎหมาย) (ดูหมายเหตุ 15) ส่วนเกินมูลค่าหุ้นนี้จะนำไปจ่ายเป็นเงินปันผลไม่ได้

ในที่ประชุมสามัญผู้ถือหุ้นเมื่อวันที่ 20 เมษายน 2560 ผู้ถือหุ้นได้มีมติอนุมัติเรื่องสำคัญในส่วนที่เกี่ยวข้องกับทุนเรือนหุ้นและการจัดสรรกำไรดังต่อไปนี้

1. การจ่ายเงินปันผลจากผลการดำเนินงานปี 2559 เป็นหุ้นสามัญของบริษัท (หุ้นปันผล) ให้แก่ผู้ถือหุ้น ในอัตรา 10 หุ้นสามัญเดิมต่อ 1 หุ้นสามัญใหม่คิดเป็นมูลค่าหุ้นรวม 14 ล้านบาท (28,000,000 หุ้น มูลค่าหุ้นละ 0.50 บาท)และจ่ายปันผลเป็นเงินสดในอัตราหุ้นละประมาณ 0.00556 บาทเป็นเงินรวมประมาณ 1.56 ล้านบาทโดยกำหนดจ่ายเงินปันผลในวันที่ 18 พฤษภาคม 2560 และการยืนยันการจัดสรรกำไรสะสมที่ยังไม่ได้จัดสรรเป็นทุนสำรองตามกฏหมายจำนวน 4.72 ล้านบาท (รวมจำนวน 3.32 ล้านบาทจากการจ่ายเงินปันผลในปี 2559 และจำนวน 1.40 ล้านบาทจากกำไรเบ็ดเสร็จรวมสำหรับปี 2559) ทั้งนี้ บริษัทได้จ่ายเงินปันผลและจดทะเบียนการเปลี่ยนแปลงทุนที่ออกและชำระแล้วซึ่งเป็นผลมาจากการจ่ายหุ้นปันผลนี้กับกระทรวงพาณิชย์แล้วเมื่อวันที่ 18 พฤษภาคม 2560 โดยเป็นหุ้นปันผลที่จ่ายจริงจำนวน 27,999,987 หุ้น มูลค่าหุ้นละ 0.50 บาท
2. เพิ่มทุนจดทะเบียนของบริษัทจากเดิมจำนวน 140 ล้านบาท (แบ่งออกเป็นหุ้นสามัญ 280,000,000 หุ้น มูลค่าหุ้นละ 0.50 บาท) เป็น 154 ล้านบาท (แบ่งออกเป็นหุ้นสามัญ 308,000,000 หุ้น มูลค่าหุ้นละ 0.50 บาท) โดยการออกหุ้นสามัญใหม่จำนวน 28,000,000 หุ้น มูลค่าหุ้นละ 0.50 บาทเพื่อรองรับการจ่ายหุ้นปันผลของบริษัทตามที่กล่าวข้างต้น บริษัทได้จดทะเบียนการเพิ่มทุนนี้กับกระทรวงพาณิชย์แล้วเมื่อวันที่ 4 พฤษภาคม 2560
3. **กำไรต่อหุ้นขั้นพื้นฐาน**

กำไรต่อหุ้นขั้นพื้นฐานสำหรับปี 2560 และ 2559 คำนวณโดยการหารกำไร สำหรับปีด้วยจำนวน ถัวเฉลี่ยถ่วงน้ำหนักของหุ้นสามัญที่ถือโดยผู้ถือหุ้นในระหว่างปีและปรับปรุงด้วยจำนวนหุ้นสามัญที่เพิ่มขึ้นจากการออกหุ้นปันผลจำนวน 27,999,987 หุ้นเมื่อวันที่ 18 พฤษภาคม 2560 โดยจะปรับปรุงจำนวนหุ้นของปีปัจจุบันและปีก่อนๆ ทุกปีที่นำเสนอในงบการเงินนี้โดยถือเสมือนว่าการออกหุ้นปันผลได้เกิดขึ้นตั้งแต่วันเริ่มต้นของปีแรกสุดที่เสนอรายงานซึ่งแสดงการคำนวณได้ดังนี้

|  |  |  |  |  |
| --- | --- | --- | --- | --- |
|  |  | พันบาท/พันหุ้น | | |
|  |  | 2560 |  | 2559 |
| กำไรสำหรับปี |  | 35,372 |  | 26,905 |
|  |  |  |  |  |
| จำนวนหุ้นสามัญที่ออก ณ วันต้นปี |  | 280,000 |  | 46,000 |
| ออกหุ้นเพิ่มทุน |  | - |  | 161,579 |
| ออกหุ้นปันผล |  | 28,000 |  | 28,000 |
| จำนวนหุ้นสามัญถัวเฉลี่ยถ่วงน้ำหนัก ณ วันสิ้นปี |  | 308,000 |  | 235,579 |
|  |  |  |  |  |
| กำไรต่อหุ้นขั้นพื้นฐาน (บาท) |  | 0.115 |  | 0.114 |

1. **ข้อมูลทางการเงินจำแนกตามส่วนงานดำเนินงาน**

งบกำไรขาดทุนซึ่งเน้นในส่วนของกำไรขั้นต้นเป็นข้อมูลทางการเงินที่สำคัญและเป็นข้อมูลหลักของบริษัทซึ่งถูกนำเสนอให้กับผู้มีอำนาจการตัดสินใจสูงสุดด้านการเงินอย่างสม่ำเสมอและถูกใช้ในการประเมินผลการดำเนินงานของส่วนงาน บริษัทมีส่วนดำเนินงาน (ซึ่งกำหนดจากส่วนงานที่รายงานเป็นการภายในและได้รับการพิจารณาใหม่โดยฝ่ายบริหารในปี 2560 เพื่อให้เกิดประโยชน์สูงสุดในการบริหารงานของบริษัท) ที่มีสัดส่วนเป็นสาระสำคัญสองส่วนงานคือ (1) อุปกรณ์และวัสดุสิ้นเปลือง (2) อุปกรณ์และเครื่องมือทางการแพทย์ บริษัทไม่มีรายการโอนระหว่างส่วนงาน นอกจากนี้ บริษัทไม่สามารถจำแนกข้อมูลสินทรัพย์และหนี้สินตามส่วนงานได้โดยไม่มีต้นทุนที่เกินจำเป็น

*ข้อมูลเกี่ยวกับส่วนงานดำเนินงานเชิงผลิตภัณฑ์สำหรับปีสิ้นสุดวันที่ 31 ธันวาคม 2560 และ 2559 มีดังนี้*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | พันบาท | | | | | | | | | | |
|  | อุปกรณ์และวัสดุสิ้นเปลือง | | |  | อุปกรณ์และเครื่องมือ  ทางการแพทย์ | | |  | รวม | | |
|  | 2560 |  | 2559 |  | 2560 |  | 2559 |  | 2560 |  | 2559 |
| รายได้จากการขาย - สุทธิ | 528,233 |  | 493,242 |  | 100,250 |  | 62,579 |  | 628,483 |  | 555,821 |
| ค่าใช้จ่ายตามส่วนงาน - ต้นทุนขาย | ( 295,940) |  | ( 284,474) |  | ( 76,698) |  | ( 41,685) |  | (372,638) |  | (326,159) |
| ผลได้ตามส่วนงาน | 232,293 |  | 208,768 |  | 23,552 |  | 20,894 |  | 255,845 |  | 229,662 |
| บวก รายได้ที่ไม่ได้ปันส่วน |  |  |  |  |  |  |  |  |  |  |  |
| - กำไรจากอัตราแลกเปลี่ยน |  |  |  |  |  |  |  |  | 5,254 |  | 828 |
| - รายได้อื่น |  |  |  |  |  |  |  |  | 854 |  | 1,365 |
| หัก ค่าใช้จ่ายที่ไม่ได้ปันส่วน |  |  |  |  |  |  |  |  |  |  |  |
| - ต้นทุนในการจัดจำหน่าย |  |  |  |  |  |  |  |  | (129,105) |  | ( 112,269) |
| - ค่าใช้จ่ายในการบริหาร |  |  |  |  |  |  |  |  | ( 80,684) |  | ( 78,732) |
| - ต้นทุนทางการเงิน |  |  |  |  |  |  |  |  | ( 8,054) |  | ( 10,211) |
| - ค่าใช้จ่ายภาษีเงินได้ |  |  |  |  |  |  |  |  | ( 8,738) |  | ( 3,738) |
| กำไรสำหรับปี |  |  |  |  |  |  |  |  | 35,372 |  | 26,905 |

*ข้อมูลเกี่ยวกับส่วนงานดำเนินงานเชิงภูมิศาสตร์สำหรับปีสิ้นสุดวันที่ 31 ธันวาคม 2560 และ 2559*

บริษัทดำเนินธุรกิจในส่วนงานเชิงภูมิศาสตร์เดียวคือ ในประเทศไทย จึงไม่มีการนำเสนอข้อมูลเกี่ยวกับส่วนงานดำเนินงานเชิงภูมิศาสตร์ในงบการเงินนี้

บริษัทไม่มีสินทรัพย์ไม่หมุนเวียนใดๆ ที่ตั้งอยู่ในประเทศอื่นนอกเหนือจากประเทศไทย

*ข้อมูลเกี่ยวกับลูกค้ารายใหญ่ (ลูกค้าที่มียอดรายการค้าเกินกว่าร้อยละ 10 ของยอดรายการค้ารวม) สำหรับปีสิ้นสุดวันที่ 31 ธันวาคม 2560 และ 2559*

บริษัทไม่มีรายการค้ากับลูกค้ารายใหญ่ จึงไม่มีการนำเสนอข้อมูลเกี่ยวกับลูกค้ารายใหญ่ในงบการเงินนี้

1. การเปิดเผยข้อมูลเกี่ยวกับเครื่องมือทางการเงินและการวัดมูลค่ายุติธรรม

บริษัทมีความเสี่ยงด้านสภาพคล่อง จากการให้สินเชื่อ จากอัตราแลกเปลี่ยนเงินตราต่างประเทศและจากอัตราดอกเบี้ยซึ่งเป็นไปตามปกติธุรกิจของบริษัท ทั้งนี้ บริษัทมีการใช้เครื่องมือทางการเงินที่เป็นตราสารอนุพันธ์เพื่อการป้องกันความเสี่ยงจากอัตราแลกเปลี่ยนเงินตราต่างประเทศโดยไม่มีความประสงค์ที่จะมีไว้เพื่อใช้ในทางค้าหรือหากำไรและไม่มีการเปลี่ยนแปลงนโยบายการบริหารความเสี่ยงเกี่ยวกับเครื่องมือทางการเงินที่สำคัญในระหว่างปี 2560 และ 2559

***ความเสี่ยงด้านสภาพคล่อง***

บริษัทบริหารความเสี่ยงด้านสภาพคล่องด้วยการรักษาระดับเงินสดและรายการเทียบเท่าเงินสดให้อยู่ในระดับที่เหมาะสมสำหรับการดำเนินงานของบริษัทและเพื่อป้องกันความผันผวนของกระแสเงินสด

***ความเสี่ยงจากการให้สินเชื่อ***

ความเสี่ยงจากการให้สินเชื่อเกิดจากการที่ลูกค้าหรือคู่สัญญาไม่สามารถหรือไม่ประสงค์จะปฏิบัติตามข้อตกลงทางการเงินและตามสัญญาที่ให้ไว้กับบริษัท บริษัทมีนโยบายในการป้องกันความเสี่ยงนี้โดยการวิเคราะห์ฐานะทางการเงินของลูกค้าและคู่สัญญาเป็นระยะ ๆ

มูลค่าตามบัญชีของลูกหนี้ที่แสดงในงบแสดงฐานะการเงินเป็นมูลค่าสูงสุดที่อาจเกิดจากความเสี่ยงจากการให้สินเชื่อ

***ความเสี่ยงจากอัตราแลกเปลี่ยน***

บริษัทมีรายการค้าที่สำคัญในต่างประเทศซึ่งส่วนใหญ่เป็นการนำเข้าสินค้ามาเพื่อจำหน่ายในประเทศ ซึ่งอาจทำให้บริษัทได้รับความเสี่ยงจากความผันผวนของเงินตราต่างประเทศ ในทางปฏิบัติบริษัทลดความเสี่ยงนี้โดยการใช้สัญญาซื้อเงินตราต่างประเทศล่วงหน้า

ณ วันที่ 31 ธันวาคม 2560 และ 2559 บริษัทมีสัญญาซื้อเงินตราต่างประเทศล่วงหน้าดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | พันบาท | | | | | | |
|  | เงินตราต่างประเทศ | | |  | จำนวนเงินบาทคงที่ | | |
|  | 2560 |  | 2559 |  | 2560 |  | 2559 |
| สัญญาซื้อเงินตราต่างประเทศล่วงหน้า |  |  |  |  |  |  |  |
| - เหรียญสหรัฐ | 648 |  | 2,350 |  | 21,612 |  | 82,628 |
| - ยูโร | 800 |  | 1,259 |  | 31,466 |  | 49,447 |

นอกจากนี้ มูลค่ายุติธรรมของสัญญาซื้อเงินตราต่างประเทศล่วงหน้าที่คงเหลือ ณ วันที่ 31 ธันวาคม 2560 และ 2559 มีดังนี้

|  |  |  |  |  |
| --- | --- | --- | --- | --- |
|  |  | พันบาท | | |
|  |  | 2560 |  | 2559 |
| สัญญาซื้อเงินตราต่างประเทศล่วงหน้า |  |  |  |  |
| - เหรียญสหรัฐ |  | 21,167 |  | 84,231 |
| - ยูโร |  | 31,329 |  | 47,780 |

สัญญาซื้อเงินตราต่างประเทศล่วงหน้า ณ วันที่ 31 ธันวาคม 2560 มีระยะเวลาครบกำหนดในระหว่างเดือนมกราคมถึงเดือนพฤษภาคม 2561

ณ วันที่ 31 ธันวาคม 2560 และ 2559 บริษัทมีสินทรัพย์และหนี้สินที่เป็นเงินตราต่างประเทศที่สำคัญซึ่งไม่ได้มีการป้องกันความเสี่ยงจากอัตราแลกเปลี่ยนดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | หน่วย : พัน | | | | | | |
|  | สินทรัพย์ที่เป็น  เงินตราต่างประเทศ | | |  | หนี้สินที่เป็น  เงินตราต่างประเทศ | | |
|  | 2560 |  | 2559 |  | 2560 |  | 2559 |
| - เหรียญสหรัฐ | 106 |  | - |  | 848 |  | 1,656 |
| - โครนาสวีเดน | - |  | - |  | 770 |  | 2,221 |
| - เยน | 3,752 |  | - |  | - |  | 2,724 |
| - ยูโร | - |  | - |  | 449 |  | 760 |
| - เหรียญออสเตรเลีย | - |  | - |  | 14 |  | 8 |

***ความเสี่ยงจากอัตราดอกเบี้ย***

ความเสี่ยงจากอัตราดอกเบี้ยเกิดจากความผันผวนของอัตราดอกเบี้ยในตลาดในอนาคต ซึ่งจะส่งผลกระทบต่อผลการดำเนินงานและกระแสเงินสดของบริษัท ฝ่ายบริหารของบริษัทเชื่อว่าบริษัทไม่มีความเสี่ยงจากอัตราดอกเบี้ยที่เป็นสาระสำคัญ เนื่องจากเงินฝากธนาคาร เงินกู้ยืมระยะสั้นและระยะยาวและหนี้สินภายใต้สัญญาเช่าซื้อและสัญญาเช่าการเงินของบริษัทมีอัตราดอกเบี้ยลอยตัวหรือคงที่ซึ่งใกล้เคียงกันกับอัตราดอกเบี้ยในท้องตลาด

***การวัดมูลค่ายุติธรรม***

บริษัทใช้ข้อสมมติฐานดังต่อไปนี้ในการประมาณมูลค่ายุติธรรมของสินทรัพย์ทางการเงินและหนี้สินทางการเงิน

เงินสดและรายการเทียบเท่าเงินสด เงินฝากธนาคารที่ติดภาระค้ำประกัน ลูกหนี้การค้าและลูกหนี้อื่น เจ้าหนี้การค้าและเจ้าหนี้อื่น เงินกู้ยืมทั้งระยะสั้นและระยะยาวและหนี้สินตามสัญญาเช่าซื้อและสัญญาเช่าการเงินมีราคาตามบัญชีใกล้เคียงกับมูลค่ายุติธรรมเนื่องจากสินทรัพย์ทางการเงินและหนี้สินทางการเงินเหล่านี้จะครบกำหนดในระยะเวลาอันสั้นหรือมีอัตราดอกเบี้ยใกล้เคียงหรือลอยตัวตามอัตราในท้องตลาด

1. **กองทุนสำรองเลี้ยงชีพพนักงาน**

บริษัทได้จัดตั้งกองทุนสำรองเลี้ยงชีพพนักงานตามความในพระราชบัญญัติกองทุนสำรองเลี้ยงชีพ พ. ศ. 2530 และเข้าเป็นกองทุนจดทะเบียนโดยได้รับอนุมัติจากกระทรวงการคลังตามกฎกระทรวงฉบับที่ 183 (พ. ศ. 2533) และอยู่บนพื้นฐานความสมัครใจของพนักงานในการเป็นสมาชิกของกองทุน ภายใต้ระเบียบกองทุน พนักงานต้องจ่ายเงินสะสมและบริษัทจ่ายเงินสมทบเป็นรายเดือนเข้ากองทุนในอัตราร้อยละ 3-16 ของเงินเดือนพนักงาน บริษัทได้แต่งตั้งผู้จัดการกองทุนเพื่อบริหารกองทุนให้เป็นไปตามข้อกำหนดของกฎกระทรวงฉบับที่ 2 (พ. ศ. 2532) ออกตามความในพระราชบัญญัติกองทุนสำรองเลี้ยงชีพ พ.ศ. 2530

บริษัทบันทึกเงินสมทบเข้ากองทุนสำรองเลี้ยงชีพพนักงานสำหรับปี 2560 และ 2559 จำนวนเงินประมาณ 3.1 ล้านบาทและ 3.0 ล้านบาท ตามลำดับ เป็นส่วนหนึ่งของต้นทุนในการจัดจำหน่ายเป็นจำนวนเงินประมาณ 1.1 ล้านบาทและ 0.9 ล้านบาทในปี 2560 และ 2559 ตามลำดับ และค่าใช้จ่ายในการบริหารเป็นจำนวนเงินประมาณ 2.0 ล้านบาทและ 2.1 ล้านบาทในปี 2560 และ 2559 ตามลำดับ ในงบกำไรขาดทุนเบ็ดเสร็จ

1. **การบริหารจัดการทุน**

วัตถุประสงค์ในการบริหารจัดการทุนที่สำคัญของบริษัท คือ การจัดให้มีซึ่งโครงสร้างทางการเงินและโครงสร้างของเงินทุนที่เหมาะสมและการดำรงไว้ซึ่งสภาพคล่องทางการเงินและความสามารถในการดำเนินธุรกิจอย่างต่อเนื่องต่อไปได้ตามปกติ บริษัทไม่มีการเปลี่ยนแปลงที่สำคัญใดๆ เกี่ยวกับนโยบายในการบริหารจัดการทุนในระหว่างปี 2560 และ 2559

วันที่ 31 ธันวาคม 2560 และ 2559 บริษัทมีอัตราส่วนหนี้สินต่อทุนเท่ากับ 0.82 : 1.00 และ 0.97: 1.00 ตามลำดับ

1. **อื่น ๆ**

ณ วันที่ 31 ธันวาคม 2560 บริษัทมี

1. ภาระผูกพันจากสัญญาเช่าและบริการที่เกี่ยวข้องสำหรับการเช่าที่ดินและอาคารคลังเก็บสินค้าของบริษัทกับบริษัทในประเทศแห่งหนึ่ง สัญญาดังกล่าวมีกำหนดระยะเวลา 6 ปีซึ่งจะสิ้นสุดลงในวันที่ 31 พฤษภาคม 2564 นอกจากนี้ บริษัทได้จ่ายเงินประกันการเช่าและบริการแก่ผู้ให้เช่าเป็นจำนวนเงินประมาณ 1.07 ล้านบาทซึ่งแสดงรายการเป็นส่วนหนึ่งของ “สินทรัพย์ไม่หมุนเวียนอื่น” ในงบแสดงฐานะการเงิน บริษัทผูกพันที่จะต้องจ่ายค่าเช่าและค่าบริการภายใต้สัญญาดังกล่าวดังต่อไปนี้

|  |  |
| --- | --- |
|  | ล้านบาท |
| ครบกำหนดชำระภายในหนึ่งปี | 4.28 |
| ครบกำหนดชำระหลังจากหนึ่งปีแต่ไม่เกินห้าปี | 10.33 |
| รวม | 14.61 |

1. เลตเตอร์ออฟเครดิตที่ยังไม่ได้ใช้กับธนาคารในประเทศแห่งหนึ่งเป็นจำนวนเงินประมาณ 6.58 ล้านบาท
2. หนังสือค้ำประกันบริษัทซึ่งออกโดยธนาคารในประเทศสี่แห่งให้แก่บริษัทเอกชนและหน่วยงานรัฐบาลหลายแห่งซึ่งเป็นลูกค้าของบริษัทเป็นจำนวนเงินรวมประมาณ 31.73 ล้านบาท
3. ภาระผูกพันจากการก่อสร้างอาคารสำนักงานแห่งใหม่เป็นจำนวนเงินรวมประมาณ 19.90 ล้านบาท (รวมภาษีมูลค่าเพิ่ม)
4. **เหตุการณ์ภายหลังรอบระยะเวลารายงาน**

ในที่ประชุมคณะกรรมการบริษัทเมื่อวันที่ 24 กุมภาพันธ์ 2561 คณะกรรมการบริษัทได้อนุมัติการประกาศจ่ายเงินปันผลจากผลการดำเนินงานปี 2560 ในอัตราหุ้นละประมาณ 0.0812 บาทเป็นเงินรวมประมาณ 25 ล้านบาทโดยกำหนดจ่ายเงินปันผลในเดือนพฤษภาคม 2561 ซึ่งจะถูกนำเสนอเพื่อขออนุมัติจากที่ประชุมผู้ถือหุ้นครั้งถัดไปที่จะเกิดขึ้นในเดือนเมษายน 2561

1. **การอนุมัติงบการเงิน**

งบการเงินนี้ได้รับการอนุมัติให้ออกโดยที่ประชุมคณะกรรมการบริษัทเมื่อวันที่ 24 กุมภาพันธ์ 2561